qundao/data-zh-poetry huggingface dataset:
种罂粟
作者：周紫芝
朝代：宋
体裁：古风

墙根有地一弓许，人言可种数十竹。翁来只作三年留，仅比浮屠桑下宿。竹成须待五六年，我已归乡卜新筑。园夫笑谓主人言，不如锄苗种罂粟。二月春风上翠茎，三月轻红照深绿。嫣花落尽罂不空，碎粒圆时粟初熟。乳膏自入崖蜜甜，满贮醍醐饮僧粥。与其种竹供后人，孰若栽花资老腹。人间作计真眼前，万事皆尔真可怜。十年种木尚不肯，百年种德知何缘。倚锄自顾颇羞涩，病眼对花空惘然。
种萱
作者：周紫芝
朝代：宋
体裁：七言绝句

万事全归两鬓霜，新愁尽属少年场。如今乞得忘忧草，已自无忧可得忘。
秣陵行
作者：周紫芝
朝代：宋

秣陵城門夜不開，城頭椎鼓鳴春雷。
緋衣擎火燎民屋，萬井一炬飛紅埃。
道傍横屍人不識，血流但見秦淮赤。
府中官吏一百人，盡取姓名書罪籍。
元戎被執不得歸，賊坐黄堂縱呵斥。
明朝傳檄下九州，九州牧伯不敢收。
可笑官軍櫜羽箭，環視走卒攖城樓。
將軍樓船下巫峽，膽落雙旌俱卷甲。
日梟五十三頭顱，一戰何曾短兵接。
今年新起故將軍，灞陵醉尉勿浪嗔。
文致太平武定亂，非渠誰復清風塵。
秣陵行
作者：周紫芝
朝代：宋

秣陵城门夜不开，城头椎鼓鸣春雷。绯衣擎火燎民屋，万井一炬飞红埃。道傍横尸人不识，血流但见秦淮赤。府中官吏一百人，尽取姓名书罪籍。元戎被执不得归，贼坐黄堂纵呵斥。明朝传檄下九州，九州牧伯不敢收。可笑官军櫜羽箭，环视走卒撄城楼。将军楼船下巫峡，胆落双旌俱卷甲。日枭五十三头颅，一战何曾短兵接。今年新起故将军，灞陵醉尉勿浪嗔。文致太平武定乱，非渠谁复清风尘。
秣陵行
作者：周紫芝
朝代：宋

秣陵城门夜不开，城头椎鼓鸣春雷。
绯衣擎火燎民屋，万井一炬飞红埃。
道傍横尸人不识，血流但见秦淮赤。
府中官吏一百人，尽取姓名书罪籍。
元戎被执不得归，贼坐黄堂纵呵斥。
明朝传檄下九州，九州牧伯不敢收。
可笑官军櫜羽箭，环视走卒撄城楼。
将军楼船下巫峡，胆落双旌俱卷甲。
日枭五十三头颅，一战何曾短兵接。
今年新起故将军，灞陵醉尉勿浪嗔。
文致太平武定乱，非渠谁復清风尘。
秦少保生日詩三首·其一
作者：周紫芝
朝代：宋

歲當作噩律始催，杓攜龍角星紀回。
祥雲下覆窮九垓，帝車御極雲旗排。
夜色清潤明三台，昴精叱馭天上來。
上帝欲遣清風埃，漢家雙闕高崔嵬。
日趨龍尾朝蓬萊，父師有鼎調鹽梅。
公贊廟畫衆允諧，龍顔一笑天歡咍。
虎皮蒙甲卷不開，白玉彫爼尊有雷。
五風十雨無煙霾，爟火夜上通天臺。
禮成一代誰可偕，功高欲報帝所懷。
大用永配德與才，壽廟祝之言可該，拍肩俱願齊洪崖。
秦少保生日詩三首·其三
作者：周紫芝
朝代：宋

右文天子朝明光，漢陛曉列千官行。
罷朝不歸按霓裳，黄門羣襲御殿香。
翠蓋趣駕黄微張，日高宮樹遮回廊。
侍臣進册儼在旁，香羅覆帕牙籖長。
前規堯舜後三王，六維龜鑑策最良。
聖心自約昔未堂，日有所就月有將。
公書萬卷胸中藏，海涵地負誰可當。
官粗住下百報忙，獨留真儒傳紫皇。
茶甌拜賜近御床，天顔咫尺瞻龍章。
金葉舊事不足方，人如禇馬才亦常。
說定惟服寧可忘，設施行當見廟堂。
可使風俗還軒黄，有時問道崆峒鄉。
廣成之師壽百昌，千有三百歲未央。
秦少保生日詩三首·其二
作者：周紫芝
朝代：宋

跨鼇昔上環州山，恍如夢見非人間。
黄金作屋碧玉椽，靈芝仙草香流泉。
琅函玉軸架插天，神龍守鑰秘不傳。
天書錯落御墨鮮，泥金描鳯寶带纒。
中有紫府遐齡仙，主張東壁宗衆賢。
天風獵獵吹廣寒，霞漿酌客春晝暄。
蘂珠琴心久精妍，靈根堅固玉鍊顔。
三官四輔誰可遷，看公袞繡當帝前，拾塵算劫不計年。
秦少保生日诗三首
作者：周紫芝
朝代：宋

岁当作噩律始催，杓携龙角星纪回。祥云下覆穷九垓，帝车御极云旗排。夜色清润明三台，昴精叱驭天上来。上帝欲遣清风埃，汉家双阙高崔嵬。日趋龙尾朝蓬莱，父师有鼎调盐梅。公赞庙画众允谐，龙颜一笑天欢咍。虎皮蒙甲卷不开，白玉彫俎尊有雷。五风十雨无烟霾，爟火夜上通天台。礼成一代谁可偕，功高欲报帝所怀。大用永配德与才，寿庙祝之言可该，拍肩俱愿齐洪崖。跨鳌昔上环州山，恍如梦见非人间。黄金作屋碧玉椽，灵芝仙草香流泉。琅函玉轴架插天，神龙守钥秘不传。天书错落御墨鲜，泥金描凤宝带缠。中有紫府遐龄仙，主张东壁宗众贤。天风猎猎吹广寒，霞浆酌客春昼暄。蕊珠琴心久精妍，灵根坚固玉鍊颜。三官四辅谁可迁，看公衮绣当帝前，拾尘算劫不计年。右文天子朝明光，汉陛晓列千官行。罢朝不归按霓裳，黄门群袭御殿香。翠盖趣驾黄微张，日高宫树遮回廊。侍臣进册俨在旁，香罗覆帕牙签长。前规尧舜后三王，六维龟鉴策最良。圣心自约昔未堂，日有所就月有将。公书万卷胸中藏，海涵地负谁可当。官粗住下百报忙，独留真儒传紫皇。茶瓯拜赐近御床，天颜咫尺瞻龙章。金叶旧事不足方，人如褚马才亦常。说定惟服宁可忘，设施行当见庙堂。可使风俗还轩黄，有时问道崆峒乡。广成之师寿百昌，千有三百岁未央。
秦少保生日诗三首·其一
作者：周紫芝
朝代：宋

岁当作噩律始催，杓携龙角星纪回。祥云下覆穷九垓，帝车御极云旗排。夜色清润明三台，昴精叱驭天上来。上帝欲遣清风埃，汉家双阙高崔嵬。日趋龙尾朝蓬莱，父师有鼎调盐梅。公赞庙画众允谐，龙颜一笑天欢咍。虎皮蒙甲卷不开，白玉彫俎尊有雷。五风十雨无烟霾，爟火夜上通天台。礼成一代谁可偕，功高欲报帝所怀。大用永配德与才，寿庙祝之言可该，拍肩俱愿齐洪崖。
秦少保生日诗三首·其一
作者：周紫芝
朝代：宋

岁当作噩律始催，杓携龙角星纪回。
祥云下覆穷九垓，帝车御极云旗排。
夜色清润明三台，昴精叱驭天上来。
上帝欲遣清风埃，汉家双阙高崔嵬。
日趋龙尾朝蓬莱，父师有鼎调盐梅。
公赞庙画众允谐，龙颜一笑天欢咍。
虎皮蒙甲卷不开，白玉雕爼尊有雷。
五风十雨无烟霾，爟火夜上通天台。
礼成一代谁可偕，功高欲报帝所怀。
大用永配德与才，寿庙祝之言可该，拍肩俱愿齐洪崖。
秦少保生日诗三首·其三
作者：周紫芝
朝代：宋

右文天子朝明光，汉陛晓列千官行。
罢朝不归按霓裳，黄门羣袭御殿香。
翠盖趣驾黄微张，日高宫树遮回廊。
侍臣进册俨在旁，香罗覆帕牙籖长。
前规尧舜后三王，六维龟鑑策最良。
圣心自约昔未堂，日有所就月有将。
公书万卷胸中藏，海涵地负谁可当。
官粗住下百报忙，独留真儒传紫皇。
茶瓯拜赐近御床，天颜咫尺瞻龙章。
金叶旧事不足方，人如禇马才亦常。
说定惟服宁可忘，设施行当见庙堂。
可使风俗还轩黄，有时问道崆峒乡。
广成之师寿百昌，千有三百岁未央。
秦少保生日诗三首·其三
作者：周紫芝
朝代：宋

右文天子朝明光，汉陛晓列千官行。罢朝不归按霓裳，黄门群袭御殿香。翠盖趣驾黄微张，日高宫树遮回廊。侍臣进册俨在旁，香罗覆帕牙签长。前规尧舜后三王，六维龟鉴策最良。圣心自约昔未堂，日有所就月有将。公书万卷胸中藏，海涵地负谁可当。官粗住下百报忙，独留真儒传紫皇。茶瓯拜赐近御床，天颜咫尺瞻龙章。金叶旧事不足方，人如褚马才亦常。说定惟服宁可忘，设施行当见庙堂。可使风俗还轩黄，有时问道崆峒乡。广成之师寿百昌，千有三百岁未央。
秦少保生日诗三首·其二
作者：周紫芝
朝代：宋

跨鳌昔上环州山，恍如梦见非人间。黄金作屋碧玉椽，灵芝仙草香流泉。琅函玉轴架插天，神龙守钥秘不传。天书错落御墨鲜，泥金描凤宝带缠。中有紫府遐龄仙，主张东壁宗众贤。天风猎猎吹广寒，霞浆酌客春昼暄。蕊珠琴心久精妍，灵根坚固玉鍊颜。三官四辅谁可迁，看公衮绣当帝前，拾尘算劫不计年。
秦少保生日诗三首·其二
作者：周紫芝
朝代：宋

跨鳌昔上环州山，恍如梦见非人间。
黄金作屋碧玉椽，灵芝仙草香流泉。
琅函玉轴架插天，神龙守钥秘不传。
天书错落御墨鲜，泥金描鳯宝带纒。
中有紫府遐龄仙，主张东壁宗众贤。
天风猎猎吹广寒，霞浆酌客春昼暄。
蘂珠琴心久精妍，灵根坚固玉炼颜。
三官四辅谁可迁，看公衮绣当帝前，拾尘算劫不计年。
秦少保生日诗三首刘德秀县丞凡五和前篇仆亦五次其韵·其一
作者：周紫芝
朝代：宋
体裁：古风

刘侯一诺重，胜获金百斤。秀句忽复出，华名愧微薰。但怜沟中断，枉错黄金文。君欲强推毂，谁当为解纷。顾我绝世好，百念独此勤。鹊尾得古制，鹧鸪玩斑纹。时从孤峦顶，看上秋空云。遂作小方寮，调护留清芬。忘言聊复尔，念意亦可欣。了知法界中，清静无五荤。倘非此地胜，是妙数得闻。谁知几席间，中有造化恩。遂此草木性，一气蒙氤氲。
秦楼月·忆秦娥·东风歇
作者：周紫芝
朝代：宋
体裁：词

东风歇。香尘满院花如雪。花如雪。看看又是，黄昏时节。无言独自添香鸭。相思情绪无人说。无人说。照人只有，西楼斜月。
秦觀文生日詩三十韻
作者：周紫芝
朝代：宋

寶祚開蒼籙，炎精表赤符。
乾坤歸聖統，廊廟得真儒。
事借帷籌定，顛從漏刻扶。
兵銷九節度，儀肅五單于。
意與神明會，功知傳記無。
公師隆化道，嗣相恊神謨。
世業垂餘慶，天心究永圖。
貂冠親日月，玉座接都俞。
自可均調鼎，猶謙謝秉樞。
槐庭何日見，繡袞幾時紆。
大府連甍棟，翔鸞踵步趨。
侏離將入賀，象寄盡交孚。
光耀三台宿，喧騰百雉都。
傳呼鳯尾諾，導從火城驅。
隔坐恩由占，同朝禮固殊。
位雖仍亞保，望久在中區。
藝籍明經殿，文星照石渠。
諸生咨典故，列辟奉規摹。
往歲方平難，斯民稍避胡。
大臣俱宿德，四海盡夷塗。
効已知無敵，天應信不誣。
他年各安堵，此日記垂弧。
雲篆祈千載，霞漿賜百壺。
中人傳詔旨，東閣擁金朱。
舊物歸龍榜，歡聲徹海隅。
一門天爲喜，萬里物皆蘇。
寒士勤推轂，和春入朽株。
恩嘗蒙草木，才不補唐虞。
只有祈年頌，持爲報德珠。
苐慚床下拜，雲嶠隔江湖。
秦观文生日诗三十韵
作者：周紫芝
朝代：宋

宝祚开苍箓，炎精表赤符。乾坤归圣统，廊庙得真儒。事借帷筹定，颠从漏刻扶。兵销九节度，仪肃五单于。意与神明会，功知传记无。公师隆化道，嗣相恊神谟。世业垂馀庆，天心究永图。貂冠亲日月，玉座接都俞。自可均调鼎，犹谦谢秉枢。槐庭何日见，绣衮几时纡。大府连甍栋，翔鸾踵步趋。侏离将入贺，象寄尽交孚。光耀三台宿，喧腾百雉都。传呼凤尾诺，导从火城驱。隔坐恩由占，同朝礼固殊。位虽仍亚保，望久在中区。艺籍明经殿，文星照石渠。诸生咨典故，列辟奉规摹。往岁方平难，斯民稍避胡。大臣俱宿德，四海尽夷涂。效已知无敌，天应信不诬。他年各安堵，此日记垂弧。云篆祈千载，霞浆赐百壶。中人传诏旨，东阁拥金朱。旧物归龙榜，欢声彻海隅。一门天为喜，万里物皆苏。寒士勤推毂，和春入朽株。恩尝蒙草木，才不补唐虞。只有祈年颂，持为报德珠。第惭床下拜，云峤隔江湖。
秦观文生日诗三十韵
作者：周紫芝
朝代：宋

宝祚开苍箓，炎精表赤符。
干坤归圣统，廊庙得真儒。
事借帷筹定，颠从漏刻扶。
兵销九节度，仪肃五单于。
意与神明会，功知传记无。
公师隆化道，嗣相恊神谟。
世业垂余庆，天心究永图。
貂冠亲日月，玉座接都俞。
自可均调鼎，犹谦谢秉枢。
槐庭何日见，绣衮几时纡。
大府连甍栋，翔鸾踵步趋。
侏离将入贺，象寄尽交孚。
光耀三台宿，喧腾百雉都。
传呼鳯尾诺，导从火城驱。
隔坐恩由占，同朝礼固殊。
位虽仍亚保，望久在中区。
艺籍明经殿，文星照石渠。
诸生咨典故，列辟奉规摹。
往岁方平难，斯民稍避胡。
大臣俱宿德，四海尽夷涂。
効已知无敌，天应信不诬。
他年各安堵，此日记垂弧。
云篆祈千载，霞浆赐百壶。
中人传诏旨，东阁拥金朱。
旧物归龙榜，欢声彻海隅。
一门天为喜，万里物皆苏。
寒士勤推毂，和春入朽株。
恩尝蒙草木，才不补唐虞。
只有祈年颂，持为报德珠。
苐惭床下拜，云峤隔江湖。
移植官梅已着数花得四绝句
作者：周紫芝
朝代：宋

昭文馆外无花看，吴市津头买树栽。花本无情天有意，忍寒教为老人开。六尺墙边满树霜，分明不是世间香。黎郎可笑无风味，要把渠侬聘海棠。旧日溪边醉帽斜，玉蕤如雪照乌纱。如今欲折疏疏蕊，无奈霜蓬不受花。惯作梅花树底眠，老来何事作弹冠。诗翁句里无官样，只合孤山月下看。
移植官梅已着数花得四绝句·其一
作者：周紫芝
朝代：宋
体裁：七言绝句

昭文馆外无花看，吴市津头买树栽。花本无情天有意，忍寒教为老人开。
移植官梅已着数花得四绝句·其三
作者：周紫芝
朝代：宋

旧日溪边醉帽斜，玉蕤如雪照乌纱。如今欲折疏疏蕊，无奈霜蓬不受花。
移植官梅已着数花得四绝句·其三
作者：周紫芝
朝代：宋

旧日溪边醉帽斜，玉蕤如雪照乌纱。
如今欲折疏疏蘂，无奈霜蓬不受花。
移植官梅已着数花得四绝句·其二
作者：周紫芝
朝代：宋
体裁：七言绝句

六尺墙边满树霜，分明不是世间香。黎郎可笑无风味，要把渠侬聘海棠。
移植官梅已着数花得四绝句·其四
作者：周紫芝
朝代：宋

惯作梅花树底眠，老来何事作弹冠。
诗翁句裏无官様，只合孤山月下看。
移植官梅已着数花得四绝句·其四
作者：周紫芝
朝代：宋

惯作梅花树底眠，老来何事作弹冠。诗翁句里无官样，只合孤山月下看。
移植官梅已着數花得四絕句·其一
作者：周紫芝
朝代：宋

昭文館外無花看，吳市津頭買樹栽。
花本無情天有意，忍寒教爲老人開。
移植官梅已着數花得四絕句·其三
作者：周紫芝
朝代：宋

舊日溪邊醉帽斜，玉蕤如雪照烏紗。
如今欲折疏疏蘂，無奈霜蓬不受花。
移植官梅已着數花得四絕句·其二
作者：周紫芝
朝代：宋

六尺牆邊滿樹霜，分明不是世間香。
黎郎可笑無風味，要把渠儂聘海棠。
移植官梅已着數花得四絕句·其四
作者：周紫芝
朝代：宋

慣作梅花樹底眠，老來何事作彈冠。
詩翁句裏無官様，只合孤山月下看。
種德亭
作者：周紫芝
朝代：宋

萬緣宜作夢時看，只有情田種德難。
但把胸中着梨棗，不愁庭下欠芝蘭。
倡條冶葉渾無賴，錯節盤根頗耐寒。
莫笑襄陽龐老子，全家長享鹿門安。
種罌粟
作者：周紫芝
朝代：宋

牆根有地一弓許，人言可種數十竹。
翁來只作三年留，僅比浮屠桑下宿。
竹成須待五六年，我已歸鄉卜新築。
園夫笑謂主人言，不如鋤苗種罌粟。
二月春風上翠莖，三月輕紅照深綠。
嫣花落盡罌不空，碎粒圓時粟初熟。
乳膏自入崖蜜甜，滿貯醍醐飲僧粥。
與其種竹供後人，孰若栽花資老腹。
人間作計真眼前，萬事皆爾真可憐。
十年種木尚不肯，百年種德知何緣。
倚鋤自顧頗羞澀，病眼對花空惘然。
種萱
作者：周紫芝
朝代：宋

萬事全歸兩鬢霜，新愁盡屬少年場。
如今乞得忘憂草，已自無憂可得忘。
種蘭
作者：周紫芝
朝代：宋

桃杏花中偶並欄，依然風味是幽蘭。
莫因移種長安市，不作春山一様看。
窗明
作者：周紫芝
朝代：宋

窗明有斜日，几静无一尘。
向后有余恨，乱鸦来聒人。
窗明
作者：周紫芝
朝代：宋

窗明有斜日，几静无一尘。向后有馀恨，乱鸦来聒人。
窗明
作者：周紫芝
朝代：宋

窗明有斜日，几靜無一塵。
向後有餘恨，亂鴉來聒人。
立春三絕句·其一
作者：周紫芝
朝代：宋

暖風融雪晴方好，春意催年老自悲。
故國未歸空有夢，梅花欲動又題詩。
立春三絕句·其三
作者：周紫芝
朝代：宋

多病誰憐澤國人，眼明羞見綵幡新。
滿傾吳地千鍾酒，細說長安六度春。
立春三絕句·其二
作者：周紫芝
朝代：宋

地下青風欲到時，土牛何得觧先知。
牆邊雪裏梅花樹，已借清香入舊枝。
立春三绝句
作者：周紫芝
朝代：宋

暖风融雪晴方好，春意催年老自悲。故国未归空有梦，梅花欲动又题诗。地下青风欲到时，土牛何得解先知。墙边雪里梅花树，已借清香入旧枝。多病谁怜泽国人，眼明羞见綵幡新。满倾吴地千钟酒，细说长安六度春。
立春三绝句·其一
作者：周紫芝
朝代：宋
体裁：七言绝句

暖风融雪晴方好，春意催年老自悲。故国未归空有梦，梅花欲动又题诗。
立春三绝句·其三
作者：周紫芝
朝代：宋
体裁：七言绝句

多病谁怜泽国人，眼明羞见綵幡新。满倾吴地千钟酒，细说长安六度春。
立春三绝句·其二
作者：周紫芝
朝代：宋

地下青风欲到时，土牛何得解先知。墙边雪里梅花树，已借清香入旧枝。
立春三绝句·其二
作者：周紫芝
朝代：宋

地下青风欲到时，土牛何得觧先知。
墙边雪裏梅花树，已借清香入旧枝。
立春前五日史館對雪二絕·其一
作者：周紫芝
朝代：宋

九天飛下玉花繁，喜入長安十二門。
獨醉且須温臘酒，迎新又欲带青幡。
立春前五日史館對雪二絕·其二
作者：周紫芝
朝代：宋

昔年蹤跡寄江頭，雪屋梅村自一邱。
醉裏却疑身是夢，爛銀樓閣看瀛洲。
立春前五日史馆对雪二绝
作者：周紫芝
朝代：宋

九天飞下玉花繁，喜入长安十二门。独醉且须温腊酒，迎新又欲带青幡。昔年踪迹寄江头，雪屋梅村自一邱。醉里却疑身是梦，烂银楼阁看瀛洲。
立春前五日史馆对雪二绝·其一
作者：周紫芝
朝代：宋
体裁：七言绝句

九天飞下玉花繁，喜入长安十二门。独醉且须温腊酒，迎新又欲带青幡。
立春前五日史馆对雪二绝·其二
作者：周紫芝
朝代：宋

昔年踪迹寄江头，雪屋梅村自一邱。
醉裏却疑身是梦，烂银楼阁看瀛洲。
立春前五日史馆对雪二绝·其二
作者：周紫芝
朝代：宋

昔年踪迹寄江头，雪屋梅村自一邱。醉里却疑身是梦，烂银楼阁看瀛洲。
立春日聞捷
作者：周紫芝
朝代：宋

未獻椒花頌，先頒鳳曆春。
亞釵雙燕小，垂鬢綵幡勻。
兵已知胡遠，歡應與歲新。
遙聞漢天子，喜色動中宸。
立春日闻捷
作者：周紫芝
朝代：宋
体裁：五言律诗

未献椒花颂，先颁凤历春。亚钗双燕小，垂鬓綵幡匀。兵已知胡远，欢应与岁新。遥闻汉天子，喜色动中宸。
立春日雨中三絕·其一
作者：周紫芝
朝代：宋

滿天雲物正垂垂，何處青春欲到時。
花信未從風裏得，豐年先自雨中知。
立春日雨中三絕·其三
作者：周紫芝
朝代：宋

春光先已到誰家，風裏釵頭小燕斜。
只有幽人了無事，臥看疏雨濕梅花。
立春日雨中三絕·其二
作者：周紫芝
朝代：宋

先自逢春老倍傷，兩簷疏雨更淋浪。
眼前無復新幡勝，只有寒葅照庾郎。
立春日雨中三绝
作者：周紫芝
朝代：宋

满天云物正垂垂，何处青春欲到时。花信未从风里得，丰年先自雨中知。先自逢春老倍伤，两檐疏雨更淋浪。眼前无复新幡胜，只有寒菹照庾郎。春光先已到谁家，风里钗头小燕斜。只有幽人了无事，卧看疏雨湿梅花。
立春日雨中三绝·其一
作者：周紫芝
朝代：宋

满天云物正垂垂，何处青春欲到时。
花信未从风裏得，丰年先自雨中知。
立春日雨中三绝·其一
作者：周紫芝
朝代：宋

满天云物正垂垂，何处青春欲到时。花信未从风里得，丰年先自雨中知。
立春日雨中三绝·其三
作者：周紫芝
朝代：宋

春光先已到谁家，风裏钗头小燕斜。
只有幽人了无事，卧看疏雨湿梅花。
立春日雨中三绝·其三
作者：周紫芝
朝代：宋

春光先已到谁家，风里钗头小燕斜。只有幽人了无事，卧看疏雨湿梅花。
立春日雨中三绝·其二
作者：周紫芝
朝代：宋

先自逢春老倍伤，两檐疏雨更淋浪。眼前无复新幡胜，只有寒菹照庾郎。
立春日雨中三绝·其二
作者：周紫芝
朝代：宋

先自逢春老倍伤，两檐疏雨更淋浪。
眼前无復新幡胜，只有寒葅照庾郎。
立秋前三日夜雨
作者：周紫芝
朝代：宋
体裁：五言律诗

残漏催灯暗，风梧带雨鸣。细听惊梦点，浑作断肠声。乍冷秋应近，无眠句又成。愁多推不去，头白更忧兵。
立秋前三日夜雨
作者：周紫芝
朝代：宋

殘漏催燈暗，風梧带雨鳴。
細聽驚夢點，渾作斷腸聲。
乍冷秋應近，無眠句又成。
愁多推不去，頭白更憂兵。
竞渡曲
作者：周紫芝
朝代：宋

江风猎猎吹红旗，舟人结束夸水嬉。
短衣青帽锦半臂，横波鼓鬛飞鲸鲵。
江潮漫漫江水阔，浪花击碎千堆雪。
画桡擘水挽不回，白羽离絃箭初脱。
岿来醉作踏浪歌，应笑吴儿拜浪婆。
朱楼相映绿阴裏，两岸人家欢乐多。
饭筒角黍纒五綵，楚俗至今犹未改。
日暮空歌何在斯，不见三闾憔悴时。
竞渡曲
作者：周紫芝
朝代：宋

江风猎猎吹红旗，舟人结束誇水嬉。短衣青帽锦半臂，横波鼓鬣飞鲸鲵。江潮漫漫江水阔，浪花击碎千堆雪。画桡擘水挽不回，白羽离弦箭初脱。岿来醉作踏浪歌，应笑吴儿拜浪婆。朱楼相映绿阴里，两岸人家欢乐多。饭筒角黍缠五綵，楚俗至今犹未改。日暮空歌何在斯，不见三闾憔悴时。
章彦漙决狱五羊归登郁孤台得东坡石刻见遗报以小诗
作者：周紫芝
朝代：宋

一见苍碑眼自开，便疑身在郁孤台。可怜决狱章廷尉，不带将军薏苡来。
章彦漙决狱五羊归登鬰孤台得东坡石刻见遗报以小诗
作者：周紫芝
朝代：宋

一见苍碑眼自开，便疑身在鬰孤台。
可怜决狱章廷尉，不带将军薏苡来。
章彦漙决獄五羊歸登鬰孤臺得東坡石刻見遺報以小詩
作者：周紫芝
朝代：宋

一見蒼碑眼自開，便疑身在鬰孤臺。
可憐决獄章廷尉，不带將軍薏苡來。
端午日小雨已而复晴
作者：周紫芝
朝代：宋

断云飞雨过平川，吹作团栾碧玉天。酒绿强能开病眼，绦长那解系流年。闲收艾叶晴窗外，忍对榴花白发边。细葛香罗天上有，乌纱白簟北窗眠。
端午日小雨已而復晴
作者：周紫芝
朝代：宋

断云飞雨过平川，吹作团栾碧玉天。
酒绿强能开病眼，绦长那解繫流年。
闲收艾叶晴窗外，忍对榴花白髮边。
细葛香罗天上有，乌纱白簟北窗眠。
端午日小雨已而復晴
作者：周紫芝
朝代：宋

斷雲飛雨過平川，吹作團欒碧玉天。
酒綠强能開病眼，絛長那解繫流年。
閑收艾葉晴窗外，忍對榴花白髮邊。
細葛香羅天上有，烏紗白簟北窗眠。
競渡曲
作者：周紫芝
朝代：宋

江風獵獵吹紅旗，舟人結束誇水嬉。
短衣青帽錦半臂，横波鼓鬛飛鯨鯢。
江潮漫漫江水闊，浪花擊碎千堆雪。
畫橈擘水挽不回，白羽離絃箭初脫。
巋來醉作踏浪歌，應笑吳兒拜浪婆。
朱樓相映綠陰裏，兩岸人家歡樂多。
飯筒角黍纒五綵，楚俗至今猶未改。
日暮空歌何在斯，不見三閭憔悴時。
笑庵两和前韵复作二绝
作者：周紫芝
朝代：宋

莫把须江作浪游，笑庵如水气如秋。但知有道能忘我，便恐无天可寄愁。新诗时出笑谈中，清似松江夜雨风。邂逅碧云来入句，老夫真欲愧辽东。
笑庵两和前韵復作二绝·其一
作者：周紫芝
朝代：宋
体裁：七言绝句

莫把须江作浪游，笑庵如水气如秋。但知有道能忘我，便恐无天可寄愁。
笑庵两和前韵復作二绝·其二
作者：周紫芝
朝代：宋
体裁：七言绝句

新诗时出笑谈中，清似松江夜雨风。邂逅碧云来入句，老夫真欲愧辽东。
笑庵兩和前韻復作二絕·其一
作者：周紫芝
朝代：宋

莫把須江作浪遊，笑庵如水氣如秋。
但知有道能忘我，便恐無天可寄愁。
笑庵兩和前韻復作二絕·其二
作者：周紫芝
朝代：宋

新詩時出笑談中，清似松江夜雨風。
邂逅碧雲來入句，老夫真欲愧遼東。
符川逢次卿遂約同舟
作者：周紫芝
朝代：宋

被褐念遊客，落帆逢故人。
晚歲風露寒，一笑樽俎春。
餘子豈不佳，數面聊成親。
平生不漫與，知君意良真。
少日共林壑，劇談唾冠巾。
皎然兩玉壺，不受一點塵。
各以口腹累，老大成參辰。
政坐造物兒，有意相怒嗔。
荏苒時不再，俛仰迹遂陳。
秋風吹前谿，搖蕩生碧鱗。
不如載扁舟，相視聊飲醇。
醉聽篷底語，共臥南谿垠。
符川逢次卿遂约同舟
作者：周紫芝
朝代：宋

被褐念游客，落帆逢故人。
晚岁风露寒，一笑樽俎春。
余子岂不佳，数面聊成亲。
平生不漫与，知君意良真。
少日共林壑，剧谈唾冠巾。
皎然两玉壶，不受一点尘。
各以口腹累，老大成参辰。
政坐造物儿，有意相怒嗔。
荏苒时不再，俛仰迹遂陈。
秋风吹前溪，摇荡生碧鳞。
不如载扁舟，相视聊饮醇。
醉听篷底语，共卧南溪垠。
符川逢次卿遂约同舟
作者：周紫芝
朝代：宋

被褐念游客，落帆逢故人。晚岁风露寒，一笑樽俎春。馀子岂不佳，数面聊成亲。平生不漫与，知君意良真。少日共林壑，剧谈唾冠巾。皎然两玉壶，不受一点尘。各以口腹累，老大成参辰。政坐造物儿，有意相怒嗔。荏苒时不再，俛仰迹遂陈。秋风吹前溪，摇荡生碧鳞。不如载扁舟，相视聊饮醇。醉听篷底语，共卧南溪垠。
筠阳竹根枕
作者：周紫芝
朝代：宋

高安老竹三尺围，断为釜甑中可炊。蕲州开笛不足数，嶰谷截筒空自奇。何如猫头未成竹，化为霜根白如玉。峥嵘劲节不得施，历碌黑斑空满目。白头老吏饱官仓，云梦南州睡初足。筠阳别乘一幅书，寄我中刳两枵腹。飘飘逸韵青衣郎，梦中相见筠山阳。一笑摩挲抚君背，定教从此毋相忘。我欲问舍无何乡，为我往使华胥王。人生草草两鬓霜，要知日月壶中长。
筠阳竹根枕
作者：周紫芝
朝代：宋

高安老竹三尺围，断为釡甑中可炊。
蕲州开笛不足数，嶰谷截筒空自奇。
何如猫头未成竹，化为霜根白如玉。
峥嵘劲节不得施，历碌黑斑空满目。
白头老吏饱官仓，云梦南州睡初足。
筠阳别乘一幅书，寄我中刳两枵腹。
飘飘逸韵青衣郎，梦中相见筠山阳。
一笑摩挲抚君背，定教从此毋相忘。
我欲问舍无何乡，为我往使华胥王。
人生草草两鬓霜，要知日月壶中长。
筠陽竹根枕
作者：周紫芝
朝代：宋

高安老竹三尺圍，斷爲釡甑中可炊。
蘄州開笛不足數，嶰谷截筒空自奇。
何如猫頭未成竹，化爲霜根白如玉。
峥嶸勁節不得施，歷碌黑斑空滿目。
白頭老吏飽官倉，雲夢南州睡初足。
筠陽别乘一幅書，寄我中刳兩枵腹。
飄飄逸韻青衣郎，夢中相見筠山陽。
一笑摩挲撫君背，定教從此毋相忘。
我欲問舍無何鄉，爲我往使華胥王。
人生草草兩鬢霜，要知日月壺中長。
米元晖待制岁以赐冰及荔子分遗季共而今年荔枝不至有诗次韵三首
作者：周紫芝
朝代：宋

诗老盟成恐未寒，今年荔子不同餐。空排白玉千峰雪，却忆红砂九转丹。销得銮坡荔子香，玉郎言语似君房。金盘何日分新果，五线先看补舜裳。醉墨犹多御府珍，访求公后出华勋。知君家有荔枝帖，不减当年王右军。
米元晖待制岁以赐冰及荔子分遗季共而今年荔枝不至有诗次韵三首·其一
作者：周紫芝
朝代：宋
体裁：七言绝句

诗老盟成恐未寒，今年荔子不同餐。空排白玉千峰雪，却忆红砂九转丹。
米元晖待制岁以赐冰及荔子分遗季共而今年荔枝不至有诗次韵三首·其三
作者：周紫芝
朝代：宋
体裁：七言绝句

醉墨犹多御府珍，访求公后出华勋。知君家有荔枝帖，不减当年王右军。
米元晖待制岁以赐冰及荔子分遗季共而今年荔枝不至有诗次韵三首·其二
作者：周紫芝
朝代：宋
体裁：七言绝句

销得銮坡荔子香，玉郎言语似君房。金盘何日分新果，五线先看补舜裳。
米元暉待制歲以賜冰及荔子分遺季共而今年荔枝不至有詩次韻三首·其一
作者：周紫芝
朝代：宋

詩老盟成恐未寒，今年荔子不同餐。
空排白玉千峰雪，却憶紅砂九轉丹。
米元暉待制歲以賜冰及荔子分遺季共而今年荔枝不至有詩次韻三首·其三
作者：周紫芝
朝代：宋

醉墨猶多御府珍，訪求公後出華勛。
知君家有荔枝帖，不减當年王右軍。
米元暉待制歲以賜冰及荔子分遺季共而今年荔枝不至有詩次韻三首·其二
作者：周紫芝
朝代：宋

銷得鑾坡荔子香，玉郎言語似君房。
金盤何日分新果，五線先看補舜裳。
米元章为须江太守闻有怪石在河壖莫知其所自来人以为异而不敢取公命移置州沼为燕游之玩石至而惊遽命设席拜于庭下曰吾欲见石兄二十年矣闻者以为言坐是罢去余游濡须而石犹在询之邦人信然乃作此诗
作者：周紫芝
朝代：宋
体裁：古风

漫郎与世苦不偶，俶傥如公世安有。平生学书笔似锥，晚岁得州大如斗。淮西道院长江边，天公付与公高眠。使君闭阁作奇字，门前白浪春风颠。人言异石天所出，三十六峰如洞天。亟呼我兄更再拜，俗眼相看颇惊怪。唤钱作兄真可怜，唤石作兄无乃贤。望尘罗拜良可笑，米公拜石不同调。愚智相悬乃如此，何啻人间三十里。是非从古无公论，彼此相笑何时巳。巉岩对客初不言，尧桀纷纷渠自尔。
米元章爲須江太守聞有怪石在河壖莫知其所自來人以爲異而不敢取公命移置州沼爲燕遊之玩石至而驚遽命設席拜於庭下曰吾欲見石兄二十年矣聞者以爲言坐是罷去余遊濡須而石猶在詢之邦人信然乃作此詩
作者：周紫芝
朝代：宋

漫郎與世苦不偶，俶儻如公世安有。
平生學書筆似錐，晚歲得州大如斗。
淮西道院長江邊，天公付與公高眠。
使君閉閣作奇字，門前白浪春風顛。
人言異石天所出，三十六峰如洞天。
亟呼我兄更再拜，俗眼相看頗驚怪。
喚錢作兄真可憐，喚石作兄無乃賢。
望塵羅拜良可笑，米公拜石不同調。
愚智相懸乃如此，何啻人間三十里。
是非從古無公論，彼此相笑何時巳。
巉巖對客初不言，堯桀紛紛渠自爾。
紙帳二首·其一
作者：周紫芝
朝代：宋

雪帳垂空萬事休，醉來高枕竹猫頭。
不知金谷園中障，輸與儂家幾百籌。
紙帳二首·其二
作者：周紫芝
朝代：宋

荆王翠羽衾中夢，太尉銷金帳裏歌。
若以道人銀色界，雖無歡笑亦無魔。
紙閣初成
作者：周紫芝
朝代：宋

小閣春温借隙光，風簾不掛最宜香。
窗前睡鴨吹雲縷，聊與幽人度日長。
紹興丙寅歲當郊祀積雨彌月已而大雪前事之夕雪霽月出越翌日天宇開霽日色晏温天子乃躬祀於郊丘賦詩二十韻
作者：周紫芝
朝代：宋

寶曆三千歲，龍飛二十春。
胡弓不窺月，塞馬自無塵。
禮樂湮淪久，君臣制作新。
誠心躬廟饗，大祀肅郊禋。
密雪埋羣嶂，凝陰翳上旻。
九枝騰曉日，萬騎出嚴宸。
輦路晴沙輭，宮城宿霧勻。
崇壇方肇造，蒼璧遂前陳。
秀色霜明俎，華滋露濕裀。
馨香登秬黍，繭栗薦黄犉。
月引笙簫度，風傳贊祝頻。
依稀望璇極，髣髴降天神。
皎皎星垂象，沉沉夜嚮晨。
一人宣玉册，百執奉朝紳。
欲識蒼穹意，當知肸蠁臻。
歷年綿聖祚，敷錫惠斯民。
回駕蒼龍闕，旋軍羽衛屯。
拜恩元老重，沛澤萬方均。
盛世無遺典，中華有聖人。
書生亦何幸，奔走綴祠臣。
紹興十九年秋九月丙戌皇帝以太師益國公像御製贊文稱載勳德命祕書省珍藏小臣備員史館獲預榮觀再拜稽首賦詩二十韻上進
作者：周紫芝
朝代：宋

真人乘六龍，垂拱御八極。
日月一照臨，乾坤盡開闢。
向來草昧初，廟議資玉食。
當時無遠謀，從事日鋒鏑。
維師有尚父，端拜奏奇策。
投戈休五兵，執玉朝萬國。
展寀禮太常，勒功歸帝籍。
異報旌殊猷，聖意益烜赫。
御府傳丹青，金匱秘東壁。
天語粹堯謨，宸奎明寶墨。
想當緘錦囊，喜色動咫尺。
伊誰蒙此恩，從古所未識。
在昔聞商宗，良弼夢天錫。
惟肖得形似，審象勞刻畫。
凌烟與雲臺，輔佐亦努力。
辛勤入圖畫，文字紀功德。
何爲得斯名，往往盡兵革。
安能不戰勝，有此曠世跡。
誰持雲漢章，雕鎸付金石。
千秋事明主，萬世垂典册。
繡溪秋晚二首·其一
作者：周紫芝
朝代：宋

羈客三年別，風裘九月寒。
暮鴉啼日落，紅葉墜霜乾。
地接淮山遠，天浮楚服寛。
須江無父老，舊事說曹瞞。
繡溪秋晚二首·其二
作者：周紫芝
朝代：宋

不作黄花夢，空悲紫塞秋。
淚懸江上點，心結雨邊愁。
久客猶千里，殘年念一邱。
倚欄多少恨，暝色滿江樓。
纸帐二首
作者：周紫芝
朝代：宋

雪帐垂空万事休，醉来高枕竹猫头。不知金谷园中障，输与侬家几百筹。荆王翠羽衾中梦，太尉销金帐里歌。若以道人银色界，虽无欢笑亦无魔。
纸帐二首·其一
作者：周紫芝
朝代：宋
体裁：七言绝句

雪帐垂空万事休，醉来高枕竹猫头。不知金谷园中障，输与侬家几百筹。
纸帐二首·其二
作者：周紫芝
朝代：宋

荆王翠羽衾中梦，太尉销金帐裏歌。
若以道人银色界，虽无欢笑亦无魔。
纸帐二首·其二
作者：周紫芝
朝代：宋

荆王翠羽衾中梦，太尉销金帐里歌。若以道人银色界，虽无欢笑亦无魔。
纸阁初成
作者：周紫芝
朝代：宋
体裁：七言绝句

小阁春温借隙光，风帘不挂最宜香。窗前睡鸭吹云缕，聊与幽人度日长。
绍兴丙寅岁当郊祀积雨弥月已而大雪前事之夕雪霁月出越翌日天宇开霁日色晏温天子乃躬祀于郊丘赋诗二十韵
作者：周紫芝
朝代：宋

宝历三千岁，龙飞二十春。
胡弓不窥月，塞马自无尘。
礼乐湮沦久，君臣制作新。
诚心躬庙飨，大祀肃郊禋。
密雪埋羣嶂，凝阴翳上旻。
九枝腾晓日，万骑出严宸。
辇路晴沙輭，宫城宿雾匀。
崇坛方肇造，苍璧遂前陈。
秀色霜明俎，华滋露湿裀。
馨香登秬黍，茧栗荐黄犉。
月引笙箫度，风传赞祝频。
依稀望璇极，髣髴降天神。
皎皎星垂象，沉沉夜嚮晨。
一人宣玉册，百执奉朝绅。
欲识苍穹意，当知肸蠁臻。
历年绵圣祚，敷锡惠斯民。
回驾苍龙阙，旋军羽卫屯。
拜恩元老重，沛泽万方均。
盛世无遗典，中华有圣人。
书生亦何幸，奔走缀祠臣。
绍兴丙寅岁当郊祀积雨弥月已而大雪前事之夕雪霁月出越翌日天宇开霁日色晏温天子乃躬祀于郊丘赋诗二十韵
作者：周紫芝
朝代：宋

宝历三千岁，龙飞二十春。胡弓不窥月，塞马自无尘。礼乐湮沦久，君臣制作新。诚心躬庙飨，大祀肃郊禋。密雪埋群嶂，凝阴翳上旻。九枝腾晓日，万骑出严宸。辇路晴沙软，宫城宿雾匀。崇坛方肇造，苍璧遂前陈。秀色霜明俎，华滋露湿裀。馨香登秬黍，茧栗荐黄犉。月引笙箫度，风传赞祝频。依稀望璇极，髣髴降天神。皎皎星垂象，沉沉夜向晨。一人宣玉册，百执奉朝绅。欲识苍穹意，当知肸蚃臻。历年绵圣祚，敷锡惠斯民。回驾苍龙阙，旋军羽卫屯。拜恩元老重，沛泽万方均。盛世无遗典，中华有圣人。书生亦何幸，奔走缀祠臣。
绍兴十九年秋九月丙戌皇帝以太师益国公像御制赞文称载勋德命秘书省珍藏小臣备员史馆获预荣观再拜稽首赋诗二十韵上进
作者：周紫芝
朝代：宋

真人乘六龙，垂拱御八极。日月一照临，乾坤尽开辟。向来草昧初，庙议资玉食。当时无远谋，从事日锋镝。维师有尚父，端拜奏奇策。投戈休五兵，执玉朝万国。展寀礼太常，勒功归帝籍。异报旌殊猷，圣意益烜赫。御府传丹青，金匮秘东壁。天语粹尧谟，宸奎明宝墨。想当缄锦囊，喜色动咫尺。伊谁蒙此恩，从古所未识。在昔闻商宗，良弼梦天锡。惟肖得形似，审象劳刻画。凌烟与云台，辅佐亦努力。辛勤入图画，文字纪功德。何为得斯名，往往尽兵革。安能不战胜，有此旷世迹。谁持云汉章，雕镌付金石。千秋事明主，万世垂典册。
绍兴十九年秋九月丙戌皇帝以太师益国公像御制赞文称载勋德命秘书省珍藏小臣备员史馆获预荣观再拜稽首赋诗二十韵上进
作者：周紫芝
朝代：宋

真人乘六龙，垂拱御八极。
日月一照临，干坤尽开闢。
向来草昧初，庙议资玉食。
当时无远谋，从事日锋镝。
维师有尚父，端拜奏奇策。
投戈休五兵，执玉朝万国。
展寀礼太常，勒功归帝籍。
异报旌殊猷，圣意益烜赫。
御府传丹青，金匮秘东壁。
天语粹尧谟，宸奎明宝墨。
想当缄锦囊，喜色动咫尺。
伊谁蒙此恩，从古所未识。
在昔闻商宗，良弼梦天锡。
惟肖得形似，审象劳刻画。
凌烟与云台，辅佐亦努力。
辛勤入图画，文字纪功德。
何为得斯名，往往尽兵革。
安能不战胜，有此旷世迹。
谁持云汉章，雕镌付金石。
千秋事明主，万世垂典册。
绣溪秋晚二首
作者：周紫芝
朝代：宋

羁客三年别，风裘九月寒。暮鸦啼日落，红叶坠霜乾。地接淮山远，天浮楚服宽。须江无父老，旧事说曹瞒。不作黄花梦，空悲紫塞秋。泪悬江上点，心结雨边愁。久客犹千里，残年念一邱。倚栏多少恨，暝色满江楼。
绣溪秋晚二首·其一
作者：周紫芝
朝代：宋

羁客三年别，风裘九月寒。暮鸦啼日落，红叶坠霜乾。地接淮山远，天浮楚服宽。须江无父老，旧事说曹瞒。
绣溪秋晚二首·其一
作者：周紫芝
朝代：宋

羁客三年别，风裘九月寒。
暮鸦啼日落，红叶坠霜干。
地接淮山远，天浮楚服寛。
须江无父老，旧事说曹瞒。
绣溪秋晚二首·其二
作者：周紫芝
朝代：宋
体裁：五言律诗

不作黄花梦，空悲紫塞秋。泪悬江上点，心结雨边愁。久客犹千里，残年念一邱。倚栏多少恨，暝色满江楼。
罂粟将成
作者：周紫芝
朝代：宋

庾郎十饭九不肉，家无斗储饭不足。穷儿朝来忽乍富，墙下千罂俱有粟。只今锦烂花争妍，想见云翻釜初熟。一饮醍醐生玉池，再饮沆瀣充朝饥。味虽似淡中实美，暖能扶老甘归脾。黄粱岁割一万斛，谩饲谷伯如猪肥。君不见蛾眉仙人家海涯，自种紫芋羹蹲鸱。尚说人间无此味，天酥酡固不可知。愿借东坡玉糁句，题作此窗罂粟诗。
罂粟将成
作者：周紫芝
朝代：宋

庾郎十饭九不肉，家无斗储饭不足。
穷儿朝来忽乍富，墙下千罂俱有粟。
只今锦烂花争妍，想见云翻釡初熟。
一饮醍醐生玉池，再饮沆瀣充朝饥。
味虽似淡中实美，暖能扶老甘归脾。
黄粱岁割一万斛，谩饲谷伯如猪肥。
君不见蛾眉仙人家海涯，自种紫芋羮蹲鸱。
尚说人间无此味，天酥酡固不可知。
愿借东坡玉糁句，题作此窗罂粟诗。
罌粟將成
作者：周紫芝
朝代：宋

庾郎十飯九不肉，家無斗儲飯不足。
窮兒朝來忽乍富，牆下千罌俱有粟。
只今錦爛花争妍，想見雲翻釡初熟。
一飲醍醐生玉池，再飲沆瀣充朝饑。
味雖似淡中實美，暖能扶老甘歸脾。
黄粱歲割一萬斛，謾飼穀伯如猪肥。
君不見蛾眉仙人家海涯，自種紫芋羮蹲鴟。
尚說人間無此味，天酥酡固不可知。
願借東坡玉糁句，題作此窗罌粟詩。
罗仲共兄弟文集为贼所残
作者：周紫芝
朝代：宋

照眼明珠两陆离，机云兄弟似当时。文章未许轻沾丏，神物何为欠护持。白璧悬知从间道，青毡亦复付偷儿。谁言举世无苏炜，收得香奁第一诗。
罗仲共兄弟文集为贼所残
作者：周紫芝
朝代：宋

照眼明珠两陆离，机云兄弟似当时。
文章未许轻霑丏，神物何为欠护持。
白璧悬知从间道，青毡亦復付偷儿。
谁言举世无苏暐，收得香奁第一诗。
罗叔共五色线中得玄真子渔父词拟其体仆亦拟作六首
作者：周紫芝
朝代：宋

好个神仙张志和，平生只是一渔蓑。和月醉，棹船歌，乐在江湖可奈何。禁中图画访玄真，晚得歌词献紫宸。天一笑，物皆春，依旧扁舟钓白蘋。解印归来暂结庐，有时同钓水西鱼。闲着屐，醉骑驴，分明人在辋川图。趁梅寻得水边枝，独棹渔舟却过溪。人似玉，醉如泥，闲歌五色线中诗。人间何物是穷通，终向烟波作钓翁。江不动，月横空，漫郎船过小回中。花姑溪上鹭鸶滩，辜负渔竿二十年。无可载，不抛官，携取全家去不难。
罗叔共五色线中得玄真子渔父词拟其体仆亦拟作六首·其一
作者：周紫芝
朝代：宋
体裁：词

好个神仙张志和，平生只是一渔蓑。和月醉，棹船歌，乐在江湖可奈何。
罗叔共五色线中得玄真子渔父词拟其体仆亦拟作六首·其一
作者：周紫芝
朝代：宋

好箇神仙张志和，平生只是一渔蓑。
和月醉，棹船歌，乐在江湖可奈何。
罗叔共五色线中得玄真子渔父词拟其体仆亦拟作六首·其二
作者：周紫芝
朝代：宋

禁中图画访玄真，晚得歌词献紫宸。
天一笑，物皆春，依旧扁舟钓白苹。
罗叔共五色线中得玄真子渔父词拟其体仆亦拟作六首·其二
作者：周紫芝
朝代：宋

禁中图画访玄真，晚得歌词献紫宸。天一笑，物皆春，依旧扁舟钓白蘋。
罗叔共五色线中得玄真子渔父词拟其体仆亦拟作六首·其五
作者：周紫芝
朝代：宋
体裁：词

人间何物是穷通，终向烟波作钓翁。江不动，月横空，漫郎船过小回中。
罗叔共五色线中得玄真子渔父词拟其体仆亦拟作六首·其六
作者：周紫芝
朝代：宋

花姑溪上鹭鷀滩，辜负渔竿二十年。
无可载，不抛官，携取全家去不难。
罗叔共五色线中得玄真子渔父词拟其体仆亦拟作六首·其六
作者：周紫芝
朝代：宋

花姑溪上鹭鸶滩，辜负渔竿二十年。无可载，不抛官，携取全家去不难。
罗叔共五色线中得玄真子渔父词拟其体仆亦拟作六首·其六
作者：周紫芝
朝代：宋
体裁：词

花姑溪上鹭鹚滩，辜负渔竿二十年。无可载，不抛官，携取全家去不难。
罗叔共五色线中得玄真子渔父词拟其体仆亦拟作六首·其四
作者：周紫芝
朝代：宋
体裁：词

趁梅寻得水边枝，独棹渔舟却过溪。人似玉，醉如泥，闲歌五色线中诗。
罗叔共五色线中得玄真子渔父词拟其体仆亦拟作六首罗叔共五色线中得玄真子渔父词拟其体仆亦拟作六首·其三
作者：周紫芝
朝代：宋
体裁：词

解印归来暂结庐，有时同钓水西鱼。闲着屐，醉骑驴，分明人在辋川图。
羅仲共兄弟文集爲賊所殘
作者：周紫芝
朝代：宋

照眼明珠兩陸離，機雲兄弟似當時。
文章未許輕霑丏，神物何爲欠護持。
白璧懸知從間道，青氈亦復付偷兒。
誰言舉世無蘇暐，收得香奩第一詩。
羅叔共五色線中得玄真子漁父詞擬其體僕亦擬作六首·其一
作者：周紫芝
朝代：宋

好箇神仙張志和，平生只是一漁蓑。
和月醉，棹船歌，樂在江湖可奈何。
羅叔共五色線中得玄真子漁父詞擬其體僕亦擬作六首·其三
作者：周紫芝
朝代：宋

解印歸來暫結廬，有時同釣水西魚。
閑着屐，醉騎驢，分明人在輞川圖。
羅叔共五色線中得玄真子漁父詞擬其體僕亦擬作六首·其二
作者：周紫芝
朝代：宋

禁中圖畫訪玄真，晚得歌詞獻紫宸。
天一笑，物皆春，依舊扁舟釣白蘋。
羅叔共五色線中得玄真子漁父詞擬其體僕亦擬作六首·其五
作者：周紫芝
朝代：宋

人間何物是窮通，終向烟波作釣翁。
江不動，月横空，漫郎船過小回中。
羅叔共五色線中得玄真子漁父詞擬其體僕亦擬作六首·其六
作者：周紫芝
朝代：宋

花姑溪上鷺鷀灘，辜負漁竿二十年。
無可載，不抛官，攜取全家去不難。
羅叔共五色線中得玄真子漁父詞擬其體僕亦擬作六首·其四
作者：周紫芝
朝代：宋

趁梅尋得水邊枝，獨棹漁舟却過谿。
人似玉，醉如泥，閑歌五色線中詩。
羣不逞乘时纵火以病良民有捕于官者辄送遣之或厚与之金使之出境二月二十八日敝庐为恶少见焚虽復仅免而官不为直不能言安三月六日徙居寓舍
作者：周紫芝
朝代：宋

平生有窟如屋鼠，乱后飘零无定所。
身随海燕作去来，心似宾鸿识寒暑。
异时无地着妻孥，晚得三间蔽风雨。
迩来忧贼夜不眠，恶少屡来窥屋山。
不知今夕定何夕，忽置束缊茅茨闲。
念非曲突可得免，何由外户常不关。
公庭得贼尽纵遣，上诉官曹多怒颜。
青山元与我有约，俗驾苦遭神勒还。
山光无情鸟不语，主人当去心依然。
人生泛泛水中凫，身如逆旅家蘧庐。
东西南北皆可尔，梦幻泡影真须臾。
只今兵犹满天地，黔黎谁復能安居。
鸣泉绕屋花满眼，有窗况足翻吾书。
暮年卜筑倘未可，且借一椽聊自娱。
羣不逞乘時縱火以病良民有捕於官者輒送遣之或厚與之金使之出境二月二十八日敝廬爲惡少見焚雖復僅免而官不爲直不能言安三月六日徙居寓舍
作者：周紫芝
朝代：宋

平生有窟如屋鼠，亂後飄零無定所。
身隨海燕作去來，心似賓鴻識寒暑。
異時無地着妻孥，晚得三間蔽風雨。
邇來憂賊夜不眠，惡少屢來窺屋山。
不知今夕定何夕，忽置束緼茅茨閑。
念非曲突可得免，何由外户常不關。
公庭得賊盡縱遣，上訴官曹多怒顔。
青山元與我有約，俗駕苦遭神勒還。
山光無情鳥不語，主人當去心依然。
人生泛泛水中鳧，身如逆旅家蘧廬。
東西南北皆可爾，夢幻泡影真須臾。
只今兵猶滿天地，黔黎誰復能安居。
鳴泉繞屋花滿眼，有窗况足翻吾書。
暮年卜築倘未可，且借一椽聊自娛。
羣山台暮雨
作者：周紫芝
朝代：宋

杰观凌寒江，朱栏俯平野。
羣峰江上来，屹立罗万马。
山容多态度，显晦入模写。
朝云结烟鬟，翠色远相射。
夜月横修眉，娟娟亦闲雅。
天生此尤物，政復为闲者。
冯夷翻怒涛，汹汹激风榭。
神女亦将云，时从楚台下。
造物出奇杰，娱客助挥洒。
时方苦积潦，百里无十舍。
我虽非官曹，对酒那忍把。
人生急行乐，有味如啖蔗。
悲喜有乘除，归愁耿长夜。
羣山臺暮雨
作者：周紫芝
朝代：宋

傑觀凌寒江，朱欄俯平野。
羣峰江上來，屹立羅萬馬。
山容多態度，顯晦入模寫。
朝雲結烟鬟，翠色遠相射。
夜月横脩眉，娟娟亦閑雅。
天生此尤物，政復爲閑者。
馮夷翻怒濤，汹汹激風榭。
神女亦將雲，時從楚臺下。
造物出奇傑，娛客助揮灑。
時方苦積潦，百里無十舍。
我雖非官曹，對酒那忍把。
人生急行樂，有味如啖蔗。
悲喜有乘除，歸愁耿長夜。
群不逞乘时纵火以病良民有捕于官者辄送遣之或厚与之金使之出境二月二十八日敝庐为恶少见焚虽复仅免而官不为直不能言安三月六日徙居寓舍
作者：周紫芝
朝代：宋

平生有窟如屋鼠，乱后飘零无定所。身随海燕作去来，心似宾鸿识寒暑。异时无地着妻孥，晚得三间蔽风雨。迩来忧贼夜不眠，恶少屡来窥屋山。不知今夕定何夕，忽置束缊茅茨闲。念非曲突可得免，何由外户常不关。公庭得贼尽纵遣，上诉官曹多怒颜。青山元与我有约，俗驾苦遭神勒还。山光无情鸟不语，主人当去心依然。人生泛泛水中凫，身如逆旅家蘧庐。东西南北皆可尔，梦幻泡影真须臾。只今兵犹满天地，黔黎谁复能安居。鸣泉绕屋花满眼，有窗况足翻吾书。暮年卜筑倘未可，且借一椽聊自娱。
群山台暮雨
作者：周紫芝
朝代：宋

杰观凌寒江，朱栏俯平野。群峰江上来，屹立罗万马。山容多态度，显晦入模写。朝云结烟鬟，翠色远相射。夜月横脩眉，娟娟亦闲雅。天生此尤物，政复为闲者。冯夷翻怒涛，汹汹激风榭。神女亦将云，时从楚台下。造物出奇杰，娱客助挥洒。时方苦积潦，百里无十舍。我虽非官曹，对酒那忍把。人生急行乐，有味如啖蔗。悲喜有乘除，归愁耿长夜。
老日
作者：周紫芝
朝代：宋

老日那容惜，晴光到眼休。蚕知今日浴，麦复几时收。黄犊分青草，花凫趁绿沟。谁能更归得，已是一春留。
老日
作者：周紫芝
朝代：宋

老日那容惜，晴光到眼休。
蚕知今日浴，麦復几时收。
黄犊分青草，花凫趁绿沟。
谁能更归得，已是一春留。
老日
作者：周紫芝
朝代：宋

老日那容惜，晴光到眼休。
蠶知今日浴，麥復幾時收。
黄犢分青草，花鳧趁綠溝。
誰能更歸得，已是一春留。
聞侯元進死·其一
作者：周紫芝
朝代：宋

薄宦時難得，餘生老易分。
人言侯叔起，詩學鮑參軍。
未補胸中線，空修地下文。
欲尋高密語，應怕虎狼羣。
聞侯元進死·其二
作者：周紫芝
朝代：宋

君在漳溪病，相逢特地歡。
句新詩屢出，談劇酒頻寒。
夢作三春别，人成隔世看。
無由弔塵几，只有涕闌干。
聞張伯真割奉粟二十斛見遺而書未至戲題小篇
作者：周紫芝
朝代：宋

老去空嗤守錢虜，我亦無錢買田畝。
未容殘月喘吳牛，空對杏花耕宿雨。
昨宵夜誦偶連明，今日晨炊忽停午。
長腰聞有尺素書，腹飽先懸待椎鼓。
浣花老人殊可憐，忍饑更索饑膓語。
故人祿米肯長供，司業酒錢時亦與。
平生無句可驚人，未審何由坐斯苦。
幾時去作多田君，滿田䆉稏多黄雲。
長年飽飯作穀伯，且免勞人勤指囷。
聞朱虛真請老二首·其一
作者：周紫芝
朝代：宋

平生恨未識朱游，毎得清詩慰客愁。
泛宅清苕真得句，掛冠神武更何求。
聞朱虛真請老二首·其二
作者：周紫芝
朝代：宋

久厭朱袍裹玉仙，幅巾藜杖老山間。
從今魚鳥緣應熟，只恐鴛鴦債未還。
聞真如牡丹盛開偶憶去歲看花之會二首·其一
作者：周紫芝
朝代：宋

記得東風隔水村，偶逢幽艶薦芳樽。
今年多病無行樂，更怕春寒不出門。
聞真如牡丹盛開偶憶去歲看花之會二首·其二
作者：周紫芝
朝代：宋

春來花草盡關愁，風雨妨人懶出游。
不見鞓紅去年面，可憐孤負玉風流。
聞耘老猶在霅川
作者：周紫芝
朝代：宋

湖上雖相見，重來失後期。
風塵爲客久，舟楫送歸遲。
雁遠無消息，梅殘惱别離。
何時酌君酒，爛漫說新詩。
聞蛙
作者：周紫芝
朝代：宋

草合平溝漲綠醅，亂蛙聲在古城隈。
何時細雨春風夜，還我西池鼓吹來。
聞西湖梅盡桃花已有開者·其一
作者：周紫芝
朝代：宋

不到西湖忽換年，今朝欲掛杖頭錢。
催成柳色多如許，落盡梅花最可憐。
聞西湖梅盡桃花已有開者·其二
作者：周紫芝
朝代：宋

日日湖邊踏淺沙，西湖久住已成家。
劉郎去後空腸斷，憶著玄都觀裏花。
聞雪二首·其一
作者：周紫芝
朝代：宋

黄昏雪意未全成，寒入重衾曉更清。
風裏未看穿幕片，夢中先聽打窗聲。
聞雪二首·其二
作者：周紫芝
朝代：宋

朔風初喚夢魂回，曉枕時聞急雪來。
未有春衣堪換酒，明朝誰辦送寒杯。
胡夫人出塵庵詩四首·其一
作者：周紫芝
朝代：宋

漫說丹砂乞轉精，安期瓜大幾時生。
會令方寸無荆棘，火棗交梨亦易成。
胡夫人出塵庵詩四首·其三
作者：周紫芝
朝代：宋

當日飛昇雲路賒，夫人原屬舊仙家。
莫將林下能詩女，輕比神仙萼綠華。
胡夫人出塵庵詩四首·其二
作者：周紫芝
朝代：宋

看著桃花兩度春，尚須香火奉高真。
世間安得無塵鏡，人似靈犀觧辟塵。
胡夫人出塵庵詩四首·其四
作者：周紫芝
朝代：宋

瑤池人摘幾番桃，月下猶吹弄玉簫。
爲病書符何日了，雲軿看即下丹霄。
胡夫人出尘庵诗四首
作者：周紫芝
朝代：宋

漫说丹砂乞转精，安期瓜大几时生。会令方寸无荆棘，火枣交梨亦易成。看著桃花两度春，尚须香火奉高真。世间安得无尘镜，人似灵犀解辟尘。当日飞升云路赊，夫人原属旧仙家。莫将林下能诗女，轻比神仙萼绿华。瑶池人摘几番桃，月下犹吹弄玉箫。为病书符何日了，云軿看即下丹霄。
胡夫人出尘庵诗四首·其一
作者：周紫芝
朝代：宋
体裁：七言绝句

漫说丹砂乞转精，安期瓜大几时生。会令方寸无荆棘，火枣交梨亦易成。
胡夫人出尘庵诗四首·其三
作者：周紫芝
朝代：宋

当日飞升云路赊，夫人原属旧仙家。莫将林下能诗女，轻比神仙萼绿华。
胡夫人出尘庵诗四首·其三
作者：周紫芝
朝代：宋

当日飞昇云路赊，夫人原属旧仙家。
莫将林下能诗女，轻比神仙萼绿华。
胡夫人出尘庵诗四首·其二
作者：周紫芝
朝代：宋

看着桃花两度春，尚须香火奉高真。
世间安得无尘镜，人似灵犀觧辟尘。
胡夫人出尘庵诗四首·其二
作者：周紫芝
朝代：宋

看著桃花两度春，尚须香火奉高真。世间安得无尘镜，人似灵犀解辟尘。
胡夫人出尘庵诗四首·其四
作者：周紫芝
朝代：宋
体裁：七言绝句

瑶池人摘几番桃，月下犹吹弄玉箫。为病书符何日了，云軿看即下丹霄。
腊月二十三日郡厅祷雪宿斋房赵尉灯下送蜡梅
作者：周紫芝
朝代：宋

半昏灯火宿斋房，惊见梅梢破蜡黄。
夜静月斜帘不卷，步虚声裏得花香。
腊月二十三日郡厅祷雪宿斋房赵尉灯下送蜡梅
作者：周紫芝
朝代：宋

半昏灯火宿斋房，惊见梅梢破蜡黄。夜静月斜帘不卷，步虚声里得花香。
腊月尾雪意甚浓欻复开霁
作者：周紫芝
朝代：宋

晓来丰隆车，屡却羲和辙。雪意满江天，云山绕宫阙。冰花剪欲坠，乱絮飞复歇。娉娉腊前梅，天寒亦高洁。羞随小桃枝，献岁取俗悦。应留玉树姿，相伴寒江雪。含情若有待，此意何由说。安得孤山图，画此两奇绝。
腊月尾雪意甚浓欻復开霁
作者：周紫芝
朝代：宋

晓来丰隆车，屡却羲和辙。
雪意满江天，云山绕宫阙。
冰花剪欲坠，乱絮飞復歇。
娉娉腊前梅，天寒亦高洁。
羞随小桃枝，献岁取俗悦。
应留玉树姿，相伴寒江雪。
含情若有待，此意何由说。
安得孤山图，画此两奇绝。
臘月二十三日郡廳禱雪宿齋房趙尉燈下送蠟梅
作者：周紫芝
朝代：宋

半昏燈火宿齋房，驚見梅梢破蠟黄。
夜静月斜簾不卷，步虚聲裏得花香。
臘月尾雪意甚濃欻復開霽
作者：周紫芝
朝代：宋

曉來豐隆車，屢却羲和轍。
雪意滿江天，雲山繞宮闕。
冰花剪欲墜，亂絮飛復歇。
娉娉臘前梅，天寒亦高潔。
羞隨小桃枝，獻歲取俗悦。
應留玉樹姿，相伴寒江雪。
含情若有待，此意何由說。
安得孤山圖，畫此兩奇絕。
臨安道中晚晴書所見二首·其一
作者：周紫芝
朝代：宋

客路鄉關遠，雲山暮色添。
秋高尚寒薄，雨過却風恬。
附隴田成陛，傾崖水作簾。
此行殊不惡，未愧賈胡淹。
臨安道中晚晴書所見二首·其二
作者：周紫芝
朝代：宋

何日王摩詰，瀟湘畫短屏。
扁舟横遠壑，晚翼在青冥。
木杪收殘照，雲間得數星。
吳姫不驚客，拜月下中庭。
臨江仙
作者：周紫芝
朝代：宋

水遠山長何處去，欲行人似孤雲。十分瘦損沈休文。忍將秋水鏡，容易與君分。試問梨花枝上雨，為誰彈滿清尊。一江風月黯離魂。平波催短棹，小立送黃昏。
臨江仙
作者：周紫芝
朝代：宋

記得武陵相見日，六年往事堪驚。回頭雙鬢已星星。誰知江上酒，還與故人傾。鐵馬紅旗寒日暮，使君猶寄邊城。只愁飛詔下青冥。不應霜塞晚，橫槊看詩成。
與叔容上天真臺題石壁用坐中語也
作者：周紫芝
朝代：宋

我生猶得問天真，净洗頻年馬上塵。
此地何妨來著我，老僧原自不嗔人。
與同舍郎觀潮分韻得還字一字江字三首一字江字爲坐客作·其一
作者：周紫芝
朝代：宋

人生如微塵，同一霄壤間。
可笑蠛蠓眼，但窺甕中天。
錢塘俯滄海，八月壯濤瀾。
始疑疋練横，旋作萬馬翻。
海門屹中開，方壺忽當前。
不知何巨鰲，爲我戴三山。
銀光射傑閣，玉筍垂朱欄。
須臾擊飛雪，噴薄上簾顔。
相見各驚顧，日暮殊未還。
那知在空濛，但怪毛髪寒。
平生雲夢胸，始信宇宙寛。
安得凌雲手，大筆如脩椽。
盡挽卷天浪，參差入豪端。
與同舍郎觀潮分韻得還字一字江字三首一字江字爲坐客作·其三
作者：周紫芝
朝代：宋

神州古都會，有美東南邦。
壯哉八月濤，卷地奔長江。
驚濤裂巨石，洪鐘殷朝撞。
萬瓦響飛雹，千艘碎舽艭。
灧澦不足數，况乃峽與瀧。
翩翩坐中客，才器俱無雙。
九牛可逆拽，五鼎乃獨扛。
詩成咄嗟頃，惡語徒喧哤。
與同舍郎觀潮分韻得還字一字江字三首一字江字爲坐客作·其二
作者：周紫芝
朝代：宋

烈風驚洪濤，浩蕩吹海立。
迅雷忽飜空，掩耳嗟不及。
漢兵百萬騎，已奪秦關入。
擊石驚倒流，勢若三峽急。
滄波忽喧豗，衆目俱駭慄。
人言海潮來，昔爲子胥屈。
誰當語馮夷，四海今已一。
王春會塗山，白玉執萬笏。
江河及喬嶽，祠祀已咸秩。
海神會當知，萬歲拱帝室。
與松林道人求竹栽
作者：周紫芝
朝代：宋

人生殊臭味，不異蕕與薫。
歲晚期金蘭，矯矯惟此君。
緬懷古招提，脩竹如雲屯。
道人淡無與，所居竹爲羣。
餘陰滿窗戶，肯惜爲我分。
他年蝸牛廬，浄几横清芬。
疏疏便可意，靄靄亦足欣。
千畝不足侯，萬夫寧是軍。
客問有何好，仰屋不必言。
幽徑儻可開，遲子日款門。
與王漕乞張右史集二首·其一
作者：周紫芝
朝代：宋

文采推前輩，兒童識姓名。
日邊張右史，江左謝宣城。
自恨空飄泊，無由見老成。
著書如可得，尚足慰生平。
與王漕乞張右史集二首·其二
作者：周紫芝
朝代：宋

張緒風流士，文昌古淡詩。
發揚知有助，埋没竟多時。
公已勤讎校，神應作護持。
何當遺珠玉，璀璨滿書幃。
舟中晚色二絕·其一
作者：周紫芝
朝代：宋

望處天仍闊，雲邊雨未成。
秋風莫吹散，留作打篷聲。
舟中晚色二絕·其二
作者：周紫芝
朝代：宋

風急雨初過，天高日未曛。
翠鬟堆晚岫，水墨畫秋雲。
舟中晚色二绝
作者：周紫芝
朝代：宋

望处天仍阔，云边雨未成。秋风莫吹散，留作打篷声。风急雨初过，天高日未曛。翠鬟堆晚岫，水墨画秋云。
舟中晚色二绝·其一
作者：周紫芝
朝代：宋
体裁：五言绝句

望处天仍阔，云边雨未成。秋风莫吹散，留作打篷声。
舟中晚色二绝·其二
作者：周紫芝
朝代：宋
体裁：五言绝句

风急雨初过，天高日未曛。翠鬟堆晚岫，水墨画秋云。
舟中次韵飞卿赠别长句
作者：周紫芝
朝代：宋

早岁从田叹不逢，老随乘雁听西东。青山约在何时了，白发欢成一笑空。昨夜清歌催别酒，只今寒月上孤蓬。相逢莫怪长相忆，举世交游无此风。
舟中次韵飞卿赠别长句
作者：周紫芝
朝代：宋

早岁从田叹不逢，老随乘雁听西东。
青山约在何时了，白髮欢成一笑空。
昨夜清歌催别酒，只今寒月上孤蓬。
相逢莫怪长相忆，举世交游无此风。
舟中次韻飛卿贈别長句
作者：周紫芝
朝代：宋

早歲從田歎不逢，老隨乘雁聽西東。
青山約在何時了，白髮歡成一笑空。
昨夜清歌催别酒，只今寒月上孤蓬。
相逢莫怪長相憶，舉世交遊無此風。
舟中睡起
作者：周紫芝
朝代：宋

幅巾听雨卧风樯，呼得青奴伴晚凉。白发蠹书缘已熟，黑甜攲枕味偏长。月侵冰簟何妨白，舟入荷花不奈香。更倩长年打双桨，云山青处是吾乡。
舟中睡起
作者：周紫芝
朝代：宋

幅巾听雨卧风樯，呼得青奴伴晚凉。
白髮蠹书缘已熟，黑甜欹枕味偏长。
月侵冰簟何妨白，舟入荷花不奈香。
更倩长年打双桨，云山青处是吾乡。
舟中睡起
作者：周紫芝
朝代：宋

幅巾聽雨臥風檣，呼得青奴伴晚涼。
白髮蠹書緣已熟，黑甜欹枕味偏長。
月侵冰簟何妨白，舟入荷花不奈香。
更倩長年打雙槳，雲山青處是吾鄉。
舟次句茨
作者：周紫芝
朝代：宋

移居來近玉湖中，漁户新添白脚翁。
覓句深慚何水部，浮家全似陸龜蒙。
山寒政恐無黄獨，地濕應須要鞠藭。
晚日飄零天不管，雙鳧乘雁聽西東。
舟次句茨
作者：周紫芝
朝代：宋
体裁：七言律诗

移居来近玉湖中，渔户新添白脚翁。觅句深惭何水部，浮家全似陆龟蒙。山寒政恐无黄独，地湿应须要鞠藭。晚日飘零天不管，双凫乘雁听西东。
舟过道场山下将往游舟师告以雪涂不可行而止
作者：周紫芝
朝代：宋

风蒲饱朝航，霁色急新涨。云山绕平湖，水墨澹屏障。夷犹柂初回，突兀山入望。何妨倾寸眸，便足了千嶂。想像钟磬音，隐约霄汉上。我欲一往游，遐瞻兹可畅。暮雪犹在涂，遗事不得访。人生蜡屐缘，一世能几两。登山追胜游，脚力须少壮。重来定何时，吾策今可杖。老愿复尔违，抚事一惆怅。
舟过道场山下将往游舟师告以雪涂不可行而止
作者：周紫芝
朝代：宋

风蒲饱朝航，霁色急新涨。
云山绕平湖，水墨澹屏障。
夷犹柂初回，突兀山入望。
何妨倾寸眸，便足了千嶂。
想像钟磬音，隐约霄汉上。
我欲一往游，遐瞻兹可畅。
暮雪犹在涂，遗事不得访。
人生蜡屐缘，一世能几两。
登山追胜游，脚力须少壮。
重来定何时，吾策今可杖。
老愿復尔违，抚事一惆怅。
舟過道場山下將往遊舟師告以雪塗不可行而止
作者：周紫芝
朝代：宋

風蒲飽朝航，霽色急新漲。
雲山繞平湖，水墨澹屏障。
夷猶柂初回，突兀山入望。
何妨傾寸眸，便足了千嶂。
想像鐘磬音，隱約霄漢上。
我欲一往遊，遐瞻茲可暢。
暮雪猶在塗，遺事不得訪。
人生蠟屐緣，一世能幾兩。
登山追勝遊，脚力須少壯。
重來定何時，吾策今可杖。
老願復爾違，撫事一惆悵。
船晓
作者：周紫芝
朝代：宋
体裁：五言律诗

瞑鸟惊飞急，孤舟犯晓行。柂牙侵月白，帆腹受风轻。云破千峰出，秋随一雨生。倚樯谁共语，蓬首看参横。
船曉
作者：周紫芝
朝代：宋

瞑鳥驚飛急，孤舟犯曉行。
柂牙侵月白，帆腹受風輕。
雲破千峰出，秋隨一雨生。
倚檣誰共語，蓬首看參横。
艨艟行
作者：周紫芝
朝代：宋
体裁：古风

汉作楼船三百尺，江南父老何曾识。船头击鼓转红旗，船尾踏车人不知。君王英略似汉武，要挽江心射蛟弩。天戈指日殄匈奴，先遣偏舟下江浦。三年血满秋江红，洞庭摇落悲秋风。漫山栅水作城寨，逆气不腥河伯宫。惊涛捲地喷飞雪，艨艟一出千艘空。将军自驾木城去，莫叹龙骧作阿童。
艨艟行
作者：周紫芝
朝代：宋

漢作樓船三百尺，江南父老何曾識。
船頭擊鼓轉紅旗，船尾踏車人不知。
君王英略似漢武，要挽江心射蛟弩。
天戈指日殄匈奴，先遣偏舟下江浦。
三年血滿秋江紅，洞庭搖落悲秋風。
漫山柵水作城寨，逆氣不腥河伯宫。
驚濤捲地噴飛雪，艨艟一出千艘空。
將軍自駕木城去，莫歎龍驤作阿童。
芍药今岁着三花
作者：周紫芝
朝代：宋
体裁：七言绝句

春归那肯为侬留，尚有三花慰客愁。十里红楼卷珠箔，不知谁在古扬州。
芍藥今歲着三花
作者：周紫芝
朝代：宋

春歸那肯爲儂留，尚有三花慰客愁。
十里紅樓卷珠箔，不知誰在古揚州。
花次元啸斋
作者：周紫芝
朝代：宋
体裁：七言律诗

手种琅玕岁已成，要听风雨近窗鸣。戏将落月千寻影，幻作长离半岭声。蕙帐梦残秋雨急，锦囊诗了夜灯清。便须写入朱弦曲，安用能回越石兵。
花次元嘯齋
作者：周紫芝
朝代：宋

手種琅玕歲已成，要聽風雨近窗鳴。
戲將落月千尋影，幻作長離半嶺聲。
蕙帳夢殘秋雨急，錦囊詩了夜燈清。
便須寫入朱弦曲，安用能回越石兵。
苏公堤
作者：周紫芝
朝代：宋
体裁：七言绝句

翰林一去几经秋，犹有平堤绕碧流。谁向西州还度曲，此翁零落已山邱。
苏内相在黄冈尝从桃花寺僧觅茶栽移种雪堂下余始至此会岁且暮明年春得新芽试之色香味俱绝不减湖越二品宜其见赏于此老人也人言雪堂今已鞠为馆驿茶盖可知矣
作者：周紫芝
朝代：宋
体裁：古风

梅雪既扫地，桃花露微红。风从北苑来，吹入茶坞中。真香不可说，玉色谁与同。不知耐几汤，成此三味功。顾渚与日注，名高各雌雄。四海一大地，所至皆春风。物固有不幸，乃尔殊穷通。此品不见称，白云空蒙茸。移栽雪堂下，赖有黄冈翁。来禽青李帖，绝世无此工。遂使桃花名，遍满江西东。此老久下世，真赏殊未逢。只今调粥手，乳花为谁浓。堂今在馆驿，树亦知何踪。树固不足惜，馆驿行当空。
苏幕遮
作者：周紫芝
朝代：宋

水傍边，山尽处。唤取云来，共我山头住。分得一江风共雨。满院芙蓉，更听红妆舞。趁霜晴，闲独步。那里烟村，有个梅花树。小径斜穿来又去。醉后知他，有甚青云路。老相邀，山作伴。千里西来，始识庐山面。爱酒扬雄浑不管。天与邻翁，来慰穷愁眼。似惊鸿，吹又散。画舸横江，望断江南岸。地角天涯无尽远。一阕清歌，且放梨花满。
苏幕遮
作者：周紫芝
朝代：宋
体裁：词

老相邀，山作伴。千里西来，始识庐山面。爱酒杨雄浑不管。天与邻翁，来慰穷愁眼。
似惊鸿，吹又散。画舸横江，望断江南岸。地角天涯无近远。一阕清歌，且放梨花满。
苏幕遮·其二
作者：周紫芝
朝代：宋

老相邀，山作伴。千里西来，始识庐山面。爱酒扬雄浑不管。天与邻翁，来慰穷愁眼。似惊鸿，吹又散。画舸横江，望断江南岸。地角天涯无尽远。一阕清歌，且放梨花满。
苏幕遮·其二
作者：周紫芝
朝代：宋
体裁：词

老相邀，山作伴。千里西来，始识庐山面。爱酒扬雄浑不管。天与邻翁，来慰穷愁眼。似惊鸿，吹又散。画舸横江，望断江南岸。地角天涯无近远。一阕清歌，且放梨花满。
苏幕遮·水傍边
作者：周紫芝
朝代：宋
体裁：词

水傍边，山尽处。唤取云来，共我山头住。分得一江风共雨。满院芙蓉，更听红妆舞。趁霜晴，闲独步。那里烟村，有个梅花树。小径斜穿来又去。醉后知他，有甚青云路。
苏幕遮·老相邀
作者：周紫芝
朝代：宋
体裁：词

老相邀，山作伴。
千里西来，始识庐山面。
爱酒扬雄浑不管。
天与邻翁，来慰穷愁眼。
似惊鸿，吹又散。
画柯横江，望断江南岸。
地角天涯无尽远。
一阕清歌，且放梨花满。
苕霅舟中戏题
作者：周紫芝
朝代：宋

永日扁舟破浪迟，青苹不动柳垂垂。
满川安得飞来雨，看湿红裙雪藕丝。
苕霅舟中戏题
作者：周紫芝
朝代：宋

永日扁舟破浪迟，青蘋不动柳垂垂。满川安得飞来雨，看湿红裙雪藕丝。
苕霅舟中戲題
作者：周紫芝
朝代：宋

永日扁舟破浪遲，青蘋不動柳垂垂。
滿川安得飛來雨，看濕紅裙雪藕絲。
苦寒二首
作者：周紫芝
朝代：宋

朔风吹雪天漫漫，厚地欲裂江水乾。悬知北客未省见，太古以来无此寒。冰檐垂笋风撼屋，布衣生棱体生粟。老翁炙手厌朱门，明朝晨暾更堪曝。天容黯惨悲风吹，寒日欲出寒云垂。千门昼闭人迹绝，万里长空鸟不飞。豺虎号寒声怒急，行人指堕毛为立。易水风高燕地寒，白头书生望云泣。
苦寒二首·其一
作者：周紫芝
朝代：宋

朔風吹雪天漫漫，厚地欲裂江水乾。
懸知北客未省見，太古以來無此寒。
冰簷垂筍風撼屋，布衣生稜體生粟。
老翁炙手厭朱門，明朝晨暾更堪曝。
苦寒二首·其一
作者：周紫芝
朝代：宋

朔风吹雪天漫漫，厚地欲裂江水乾。悬知北客未省见，太古以来无此寒。冰檐垂笋风撼屋，布衣生棱体生粟。老翁炙手厌朱门，明朝晨暾更堪曝。
苦寒二首·其一
作者：周紫芝
朝代：宋

朔风吹雪天漫漫，厚地欲裂江水干。
悬知北客未省见，太古以来无此寒。
冰檐垂笋风撼屋，布衣生棱体生粟。
老翁炙手厌朱门，明朝晨暾更堪曝。
苦寒二首·其二
作者：周紫芝
朝代：宋
体裁：古风

天容黯惨悲风吹，寒日欲出寒云垂。千门昼闭人迹绝，万里长空鸟不飞。豺虎号寒声怒急，行人指堕毛为立。易水风高燕地寒，白头书生望云泣。
苦寒二首·其二
作者：周紫芝
朝代：宋

天容黯慘悲風吹，寒日欲出寒雲垂。
千門晝閉人跡絕，萬里長空鳥不飛。
豺虎號寒聲怒急，行人指墮毛爲立。
易水風高燕地寒，白頭書生望雲泣。
苦笋
作者：周紫芝
朝代：宋

庾郎鲑菜不满腹，三岁杯盘入吴俗。
江头四月乌贼来，经日杨梅雨中熟。
是时苦竹方生儿，锦綳时露骈头玉。
杭人吓饭正要虎，日以千金换盈束。
人莫不食鲜知味，妙理听君论反覆。
舌头谁识苦中甜，今乃苦口后为福。
蔗中佳境甘似饴，厚味可人终腊毒。
江南山多岂无此，苦甚何止秋荼酷。
天公时为饷馋人，雨洗风吹满山谷。
从今不敢料吴侬，但煮虾蟆当粱肉。
苦笋
作者：周紫芝
朝代：宋
体裁：古风

庾郎鲑菜不满腹，三岁杯盘入吴俗。江头四月乌贼来，经日杨梅雨中熟。是时苦竹方生儿，锦绷时露骈头玉。杭人吓饭正要虎，日以千金换盈束。人莫不食鲜知味，妙理听君论反覆。舌头谁识苦中甜，今乃苦口后为福。蔗中佳境甘似饴，厚味可人终腊毒。江南山多岂无此，苦甚何止秋荼酷。天公时为饷馋人，雨洗风吹满山谷。从今不敢料吴侬，但煮虾蟆当粱肉。
苦笋
作者：周紫芝
朝代：宋

庾郎鲑菜不满腹，三岁杯盘入吴俗。江头四月乌贼来，经日杨梅雨中熟。是时苦竹方生儿，锦绷时露骈头玉。杭人嚇饭正要虎，日以千金换盈束。人莫不食鲜知味，妙理听君论反覆。舌头谁识苦中甜，今乃苦口后为福。蔗中佳境甘似饴，厚味可人终腊毒。江南山多岂无此，苦甚何止秋荼酷。天公时为饷馋人，雨洗风吹满山谷。从今不敢料吴侬，但煮虾蟆当粱肉。
苦筍
作者：周紫芝
朝代：宋

庾郎鮭菜不滿腹，三歲杯盤入吳俗。
江頭四月烏賊來，經日楊梅雨中熟。
是時苦竹方生兒，錦綳時露駢頭玉。
杭人嚇飯正要虎，日以千金換盈束。
人莫不食鮮知味，妙理聽君論反覆。
舌頭誰識苦中甜，今乃苦口後爲福。
蔗中佳境甘似飴，厚味可人終腊毒。
江南山多豈無此，苦甚何止秋荼酷。
天公時爲餉饞人，雨洗風吹滿山谷。
從今不敢料吳儂，但煮蝦蟆當粱肉。
范增
作者：周紫芝
朝代：宋

西楚兴王亦有人，半扶炎祚作谋臣。老生不解归明主，事去方知是失身。
范增
作者：周紫芝
朝代：宋

西楚兴王亦有人，半扶炎祚作谋臣。
老生不觧归明主，事去方知是失身。
范增
作者：周紫芝
朝代：宋

西楚興王亦有人，半扶炎祚作謀臣。
老生不觧歸明主，事去方知是失身。
荔枝香
作者：周紫芝
朝代：宋

千秋節當八月五，御樓卷簾看馬舞。
黄衫玉带分兩行，繡衣宫人擊雷鼓。
梨園法曲凄且清，相傳猶是隋家聲。
宜春北院蛾眉小，初按新聲未有名。
侍女焚香跪瑤席，更看真妃作生日。
恰值南方驛使來，旋採風枝露猶濕。
當時盛事人爭傳，荔枝香曲是新翻。
宫中行樂事亦秘，此曲不許人間聞。
馬嵬夢斷香塵息，滿山荔子無人摘。
却歸西內冷如冰，一聽遺音淚空滴。
荔枝香
作者：周紫芝
朝代：宋
体裁：古风

千秋节当八月五，御楼卷帘看马舞。黄衫玉带分两行，绣衣宫人击雷鼓。梨园法曲凄且清，相传犹是隋家声。宜春北院蛾眉小，初按新声未有名。侍女焚香跪瑶席，更看真妃作生日。恰值南方驿使来，旋采风枝露犹湿。当时盛事人争传，荔枝香曲是新翻。宫中行乐事亦秘，此曲不许人间闻。马嵬梦断香尘息，满山荔子无人摘。却归西内冷如冰，一听遗音泪空滴。
莫愁歌
作者：周紫芝
朝代：宋

莲花深红莲叶绿，平沙月上鸳鸯宿。青腰三板兰作桡，月下莫愁歌一曲。移船入花花转深，花深调苦难为音。江边夜半谁为语，只有婵娟知此心。露华渐白月渐午，刺舟自觅来时路。明朝系缆柳边门，却在夜来潮落处。
莫愁歌
作者：周紫芝
朝代：宋

莲花深红莲叶绿，平沙月上鸳鸯宿。
青腰三板兰作桡，月下莫愁歌一曲。
移船入花花转深，花深调苦难为音。
江边夜半谁为语，只有婵娟知此心。
露华渐白月渐午，刺舟自觅来时路。
明朝繫缆柳边门，却在夜来潮落处。
莫愁歌
作者：周紫芝
朝代：宋

蓮花深紅蓮葉綠，平沙月上鴛鴦宿。
青腰三板蘭作橈，月下莫愁歌一曲。
移船入花花轉深，花深調苦難爲音。
江邊夜半誰爲語，只有嬋娟知此心。
露華漸白月漸午，刺舟自覓來時路。
明朝繫纜柳邊門，卻在夜來潮落處。
菖蒲山子歌
作者：周紫芝
朝代：宋

南人生長在山間，家家有窗窗有山。
吳峰楚嶠不知數，但見雲埋雨洗堆烟鬟。
誰知長安綺紈子，一拳何處鑱雲根。
陽侯疏鑿出巖穴，上有斕斑皺蘚紋。
下有千歲不死瑤草蒼鬚繁，痴兒持此矜王孫。
朝攜磈礧登朱門，暮擁紅旌辭帝閽。
開元承平二十年，四邊無警不控弦。
綉衣半是花鳥使，達官避路誰敢言。
大艑岢峨春浪碧，處處爭看太湖石。
天心不肯乾太湖，八州萬口空嗟吁。
纍石作山齊華嶽，千峰萬巒撐碧落。
樛龍夭矯攬雲雨，彷彿去天無一握。
錦帆東下飛龍舟，咸陽苑籞空蕭索。
杜陵野老哀江頭，菖蒲之山兮誰爾留。
菖蒲山子歌
作者：周紫芝
朝代：宋

南人生长在山间，家家有窗窗有山。吴峰楚峤不知数，但见云埋雨洗堆烟鬟。谁知长安绮纨子，一拳何处镵云根。阳侯疏凿出岩穴，上有斓斑皱藓纹。下有千岁不死瑶草苍须繁，痴儿持此矜王孙。朝携磈礧登朱门，暮拥红旌辞帝阍。开元承平二十年，四边无警不控弦。绣衣半是花鸟使，达官避路谁敢言。大艑岢峨春浪碧，处处争看太湖石。天心不肯乾太湖，八州万口空嗟吁。累石作山齐华岳，千峰万峦撑碧落。樛龙夭矫揽云雨，彷佛去天无一握。锦帆东下飞龙舟，咸阳苑籞空萧索。杜陵野老哀江头，菖蒲之山兮谁尔留。
菖蒲山子歌
作者：周紫芝
朝代：宋

南人生长在山间，家家有窗窗有山。
吴峰楚峤不知数，但见云埋雨洗堆烟鬟。
谁知长安绮纨子，一拳何处镵云根。
阳侯疏凿出岩穴，上有斓斑皱藓纹。
下有千岁不死瑶草苍鬚繁，痴儿持此矜王孙。
朝携磈礧登朱门，暮拥红旌辞帝阍。
开元承平二十年，四边无警不控弦。
绣衣半是花鸟使，达官避路谁敢言。
大艑岢峨春浪碧，处处争看太湖石。
天心不肯干太湖，八州万口空嗟吁。
纍石作山齐华岳，千峰万峦撑碧落。
樛龙夭矫揽云雨，彷佛去天无一握。
锦帆东下飞龙舟，咸阳苑籞空萧索。
杜陵野老哀江头，菖蒲之山兮谁尔留。
菩提小軒驟雨晚晴
作者：周紫芝
朝代：宋

杭潁雌雄本自殊，淡粧濃抺是吳姝。
滿傾漲玉千鍾酒，來看鎔銀百頃湖。
白鳥去邊山潑黛，綠蒲疏處雨跳珠。
不知能事王摩詰，貎得西山落照無。
菩提小轩骤雨晚晴
作者：周紫芝
朝代：宋

杭颍雌雄本自殊，淡妆浓抺是吴姝。满倾涨玉千钟酒，来看镕银百顷湖。白鸟去边山泼黛，绿蒲疏处雨跳珠。不知能事王摩诘，貌得西山落照无。
菩提小轩骤雨晚晴
作者：周紫芝
朝代：宋

杭颍雌雄本自殊，淡粧浓抺是吴姝。
满倾涨玉千钟酒，来看镕银百顷湖。
白鸟去边山泼黛，绿蒲疏处雨跳珠。
不知能事王摩诘，貎得西山落照无。
菩萨蛮
作者：周紫芝
朝代：宋

翠蛾懒画妆痕浅。香肌得酒花柔软。粉汗湿吴绫。玉钗敲枕棱。鬓丝云御腻。罗带还重系。含笑出房栊。羞随脸上红。风头不定云来去。天教月到湖心住。遥夜一襟愁。水风浑似秋。藕花迎露笑。暗水飞萤照。渔笛莫频吹。客愁人不知。
菩萨蛮
作者：周紫芝
朝代：宋
体裁：词

翠蛾懒画妆痕浅。
香肌得酒花柔软。
粉汗湿吴绫。
玉钗敲枕稜。
鬓丝云卸腻。
罗带还重系。
含笑出房栊。
羞随脸上红。
菩萨蛮 其三 赋疑梅香
作者：周紫芝
朝代：宋
体裁：词

宝薰拂拂浓如雾。暗惊梅蕊风前度。依约似江村。馀香马上闻。画桥风雨暮。零落知无数。收拾小窗春。金炉檀炷深。
菩萨蛮·其一
作者：周紫芝
朝代：宋

翠蛾懒画妆痕浅。香肌得酒花柔软。粉汗湿吴绫。玉钗敲枕棱。鬓丝云御腻。罗带还重系。含笑出房栊。羞随脸上红。
菩萨蛮·其一
作者：周紫芝
朝代：宋
体裁：词

翠蛾懒画妆痕浅。香肌得酒花柔软。粉汗湿吴绫。玉钗敲枕棱。鬓绿云衔腻。罗带还重系。含笑出房栊。羞随脸上红。
菩萨蛮·宝熏拂拂浓如雾
作者：周紫芝
朝代：宋

宝熏拂拂浓如雾。
暗惊梅蕊风前度。
依约似江村。
馀香马上闻。
画桥风雨暮。
零落知无数。
收拾小窗春。
金炉檀炷深。
菩萨蛮·翠蛾懒画妆痕浅
作者：周紫芝
朝代：宋

翠蛾懒画妆痕浅。
香肌得酒花柔软。
粉汗湿吴绫。
玉钗敲枕棱。
鬓丝云卸腻。
罗带还重系。
含笑出房栊。
羞随脸上红。
菩萨蛮·风头不定云来去
作者：周紫芝
朝代：宋
体裁：词

风头不定云来去。天教月到湖心住。遥夜一襟愁。水风浑似秋。藕花迎露笑。暗水飞萤照。渔笛莫频吹。客愁人不知。
菩萨蛮（赋疑梅香）
作者：周紫芝
朝代：宋

宝薰拂拂浓如雾。暗惊梅蕊风前度。依约似江村。余香马上闻。
画桥风雨暮。零落知无数。收拾小窗春。金炉檀炷深。
菩薩蠻
作者：周紫芝
朝代：宋

寶薰拂拂濃如霧。暗驚梅蕊風前度。依約似江村。餘香馬上聞。畫橋風雨暮。零落知無數。收拾小窗春。金爐檀炷深。
菩薩蠻
作者：周紫芝
朝代：宋

翠蛾懶畫妝痕淺。香肌得酒花柔軟。粉汗溼吳綾。玉釵敲枕稜。鬢絲雲卸膩。羅帶還重系。含笑出房櫳。羞隨臉上紅。
菩薩蠻
作者：周紫芝
朝代：宋

風頭不定雲來去。天教月到湖心住。遙夜一襟愁。水風渾似秋。藕花迎露笑。暗水飛螢照。漁笛莫頻吹。客愁人不知。
葉宣義家壽祉堂
作者：周紫芝
朝代：宋

吉人爲善天所彰，效有遲速理則常。
葉侯天驥少未驤，讀書過眼下十行。
易如翻水成文章，學既日富名日昌。
謂取富貴如探囊，當時餘子皆擅場，呼不成盧空繞牀。
直氣勇决何可當，買田築室龍池陽。
夜光穿屋萬丈長，人言家有明珠雙。
青衫歸侍讌几傍，仿彿月中丹桂香。
要看玉樹爭芬芳，擊鮮不羨游諸郎。
大裘執玉郊圓蒼，厖恩厚澤均四方。
翁年九十鬢不霜，錫以命服閭里光。
門前賀客俱奔忙，手持牛酒填康莊。
遂摘天語名公堂，不須靈壽扶徜徉。
高文戞玉鳴琳瑯，省郎言語如君房。
天公報德殊未央，傳家奕葉壽且康。
王母晝着雲錦裳，麻姑行酒傾瓊漿。
壺中日永醉玉觴，赤松黄石相扶將。
蓦山溪·月眉星眼
作者：周紫芝
朝代：宋
体裁：词

月眉星眼，阆苑真仙侣。娇小正笄年，每当筵、愁歌怕舞。水亭烟树，春去已无踪，桃源路。知何处。往事如风絮。如今闻道，误剪香云缕，闲系小乌纱，更无心、浅匀深注。三山路杳，终不是人间，知谁与。吹箫女。共驾青鸾去。
蔚斋
作者：周紫芝
朝代：宋
体裁：古风

山云未成雨，敛藏方寸间。会当不崇朝，一雨膏人寰。人言隐雾豹，依约在南山。试从管中窥，何止见一斑。人生患无才，富贵天岂悭。二士伟人物，万里来间关。行陈治安策，遂拜咫尺颜。岂容十里湖，长吟对烟鬟。愿君如鸾鹄，摩霄共追攀。云出豹亦变，何止铜与纶。举首望长途，分当落榛菅。鹏飞君方高，鸟倦我亦还。
蔚齋
作者：周紫芝
朝代：宋

山雲未成雨，斂藏方寸間。
會當不崇朝，一雨膏人寰。
人言隱霧豹，依約在南山。
試從管中窺，何止見一斑。
人生患無才，富貴天豈慳。
二士偉人物，萬里來間關。
行陳治安策，遂拜咫尺顔。
豈容十里湖，長吟對煙鬟。
願君如鸞鵠，摩霄共追攀。
雲出豹亦變，何止銅與綸。
舉首望長途，分當落榛菅。
鵬飛君方高，鳥倦我亦還。
蔡氏夫人挽詞
作者：周紫芝
朝代：宋

中郎文采照當年，婦德尤稱女弟賢。
長夜忽成三尺壠，異恩來自九重天。
名留仙籍誰能見，事載銘詩世謾傳。
想得伯鸞懷舊恨，摩挲歸櫬一澘然。
蔡氏夫人挽词
作者：周紫芝
朝代：宋

中郎文采照当年，妇德尤称女弟贤。长夜忽成三尺垄，异恩来自九重天。名留仙籍谁能见，事载铭诗世谩传。想得伯鸾怀旧恨，摩挲归榇一潸然。
蔡氏夫人挽词
作者：周紫芝
朝代：宋

中郎文采照当年，妇德尤称女弟贤。
长夜忽成三尺壠，异恩来自九重天。
名留仙籍谁能见，事载铭诗世谩传。
想得伯鸾怀旧恨，摩挲归榇一澘然。
蔡澄源录三家诗见借各题一诗以还之
作者：周紫芝
朝代：宋

翰林才大今师伯，目短曹刘数仞墙。我亦当年曾问字，云泥无路可升堂。早时得句唾成珠，晚岁分符雪似须。聊复把公诗过日，何心赋我食无馀。少年湖海识元龙，老去功名事已空。笔阵旧知无与敌，诗城今复有谁攻。
蔡澄源录三家诗见借各题一诗以还之·其一
作者：周紫芝
朝代：宋

翰林才大今师伯，目短曹刘数仞墙。我亦当年曾问字，云泥无路可升堂。
蔡澄源录三家诗见借各题一诗以还之·其三
作者：周紫芝
朝代：宋

少年湖海识元龙，老去功名事已空。笔阵旧知无与敌，诗城今复有谁攻。
蔡澄源录三家诗见借各题一诗以还之·其二
作者：周紫芝
朝代：宋

早时得句唾成珠，晚岁分符雪似须。聊复把公诗过日，何心赋我食无馀。
蔡澄源録三家詩見借各題一詩以還之·其一
作者：周紫芝
朝代：宋

翰林才大今師伯，目短曹劉數仭牆。
我亦當年曾問字，雲泥無路可升堂。
蔡澄源録三家詩見借各題一詩以還之·其三
作者：周紫芝
朝代：宋

少年湖海識元龍，老去功名事已空。
筆陣舊知無與敵，詩城今復有誰攻。
蔡澄源録三家詩見借各題一詩以還之·其二
作者：周紫芝
朝代：宋

早時得句唾成珠，晚歲分符雪似須。
聊復把公詩過日，何心賦我食無餘。
蔡澄源録三家诗见借各题一诗以还之·其一
作者：周紫芝
朝代：宋

翰林才大今师伯，目短曹刘数仭墙。
我亦当年曾问字，云泥无路可升堂。
蔡澄源録三家诗见借各题一诗以还之·其三
作者：周紫芝
朝代：宋

少年湖海识元龙，老去功名事已空。
笔阵旧知无与敌，诗城今復有谁攻。
蔡澄源録三家诗见借各题一诗以还之·其二
作者：周紫芝
朝代：宋

早时得句唾成珠，晚岁分符雪似须。
聊復把公诗过日，何心赋我食无余。
蔡生縛氈根毛筆戲書小詩
作者：周紫芝
朝代：宋

臥沙細肋策勳餘，點鼠何勞强挽鬚。
毛穎典型空復在，髯郎今巳號中書。
蔡生缚毡根毛笔戏书小诗
作者：周紫芝
朝代：宋

卧沙细肋策勋余，点鼠何劳强挽鬚。
毛颖典型空復在，髯郎今巳号中书。
蔡生缚毡根毛笔戏书小诗
作者：周紫芝
朝代：宋

卧沙细肋策勋馀，点鼠何劳强挽须。毛颖典型空复在，髯郎今巳号中书。
蔡長源以老馬見借駑甚戲作
作者：周紫芝
朝代：宋

羸驂已老莫嗔渠，涉世迂疏我自愚。
馬不能言當臆對，未知吾孰與君駑。
蔡长源以老马见借驽甚戏作
作者：周紫芝
朝代：宋
体裁：七言绝句

羸骖已老莫嗔渠，涉世迂疏我自愚。马不能言当臆对，未知吾孰与君驽。
薄暮二首
作者：周紫芝
朝代：宋

物外无馀子，愁边有是翁。梦回惊日脚，雨罢看云峰。天与长闲处，湖供不断风。犹嫌太多事，身落乱书丛。睡熟不知雨，梦残无限凉。莺飞时到眼，鹭起不成行。瓜熟分苍玉，莲香擘翠房。扫门还待月，近水更移床。
薄暮二首·其一
作者：周紫芝
朝代：宋

物外无余子，愁边有是翁。
梦回惊日脚，雨罢看云峰。
天与长闲处，湖供不断风。
犹嫌太多事，身落乱书丛。
薄暮二首·其一
作者：周紫芝
朝代：宋

物外无馀子，愁边有是翁。梦回惊日脚，雨罢看云峰。天与长闲处，湖供不断风。犹嫌太多事，身落乱书丛。
薄暮二首·其一
作者：周紫芝
朝代：宋

物外無餘子，愁邊有是翁。
夢回驚日脚，雨罷看雲峰。
天與長閑處，湖供不斷風。
猶嫌太多事，身落亂書叢。
薄暮二首·其二
作者：周紫芝
朝代：宋

睡熟不知雨，夢殘無限凉。
鶯飛時到眼，鷺起不成行。
瓜熟分蒼玉，蓮香擘翠房。
掃門還待月，近水更移床。
薄暮二首·其二
作者：周紫芝
朝代：宋
体裁：五言律诗

睡熟不知雨，梦残无限凉。莺飞时到眼，鹭起不成行。瓜熟分苍玉，莲香擘翠房。扫门还待月，近水更移床。
蘇內相在黄岡嘗從桃花寺僧覓茶栽移種雪堂下余始至此會歲且暮明年春得新芽試之色香味俱絕不減湖越二品宜其見賞於此老人也人言雪堂今已鞠爲館驛茶蓋可知矣
作者：周紫芝
朝代：宋

梅雪既掃地，桃花露微紅。
風從北苑來，吹入茶塢中。
真香不可說，玉色誰與同。
不知耐幾湯，成此三味功。
顧渚與日注，名高各雌雄。
四海一大地，所至皆春風。
物固有不幸，乃爾殊窮通。
此品不見稱，白雲空蒙茸。
移栽雪堂下，賴有黄岡翁。
來禽青李帖，絕世無此工。
遂使桃花名，遍滿江西東。
此老久下世，真賞殊未逢。
只今調粥手，乳花爲誰濃。
堂今在館驛，樹亦知何蹤。
樹固不足惜，館驛行當空。
蘇公隄
作者：周紫芝
朝代：宋

翰林一去幾經秋，猶有平隄繞碧流。
誰向西州還度曲，此翁零落已山邱。
虚飘飘·其一
作者：周紫芝
朝代：宋
体裁：古风

虚飘飘，虚飘飘，姮娥临月榭，神女渡仙桥。风撼花浮水，霜吹叶落条。飞云转眼下三峡，密雪满空来九霄。虚飘飘，虚飘飘，比人生命犹坚牢。
虚飘飘·其二
作者：周紫芝
朝代：宋
体裁：古风

虚飘飘，虚飘飘，水边看海市，云际现天桥。弱柳绵吹径，嫣花锦缀条。卧云雌霓饮沧海，过眼夕阳低碧霄。虚飘飘，虚飘飘，比人生世犹坚牢。
虞美人
作者：周紫芝
朝代：宋

痴雲壓地風塵卷。雪共春寒淺。山城寒夜不燒燈。時見竹籬茅舍、兩三星。九衢風裡香塵擁。十載鰲山夢。如今獨自倚冰簷。落盡短檠紅灺、不成眠。
虞美人
作者：周紫芝
朝代：宋

短牆梅粉香初透。削約寒枝瘦。惱人知為阿誰開。還伴冷煙疏雨、做愁媒。飄零苦恨春情薄。不管花開落。小池疏影弄寒沙。何似玉臺鸞鏡、對橫斜。
虞美人
作者：周紫芝
朝代：宋

西園摘處香和露。洗盡南軒暑。莫嫌坐上適來蠅。只恐怕寒、難近玉壺冰。井花浮翠金盆小。午夢初回後。詩翁自是不歸來。不是青門、無地可移栽。
虞美人·其三
作者：周紫芝
朝代：宋
体裁：词

痴云压地风尘捲。雪共春寒浅。山城寒夜不烧灯。时见竹篱茅舍、两三星。九衢风里香尘拥。十载鳌山梦。如今独自倚冰檐。落尽短檠红灺、不成眠。
虞美人·痴云压地风尘卷
作者：周紫芝
朝代：宋
体裁：词

痴云压地风尘卷。雪共春寒浅。山城寒夜不烧灯。时见竹篱茅舍、两三星。九衢风里香尘拥。十载鳌山梦。如今独自倚冰檐。落尽短檠红灺、不成眠。
虞美人·西园摘处香和露
作者：周紫芝
朝代：宋
体裁：词

西园摘处香和露。洗尽南轩暑。莫嫌坐上适来蝇。只恐怕寒、难近玉壶冰。井花浮翠金盆小。午梦初回后。诗翁自是不归来。不是青门、无地可移栽。
虞美人（西池见梅作）
作者：周紫芝
朝代：宋
体裁：词

短墙梅粉香初透。削约寒枝瘦。恼人知为阿谁开。还伴冷烟疏雨、做愁媒。飘零苦恨春情薄。不管花开落。小池疏影弄寒沙。何似玉台鸾镜、对横斜。
蜡梅一首
作者：周紫芝
朝代：宋
体裁：古风

彼美青楼倡，颜色岂不好。春风桃李花，过雨堪一扫。粲粲星冠女，云宫在三岛。雾帔卷黄罗，披风出云表。焚香礼夜坛，香雾生杳渺。恨无脂粉颜，千金聘袅袅。刘郎竟不来，含嚬弄清晓。谁怜傲霜枝，照眼自明瞭。永怀蕊宫姿，微黄淡飞标。清蟾耿寒枝，与月自相恼。真赏久未逢，残英惜空老。
蜡梅六言三首
作者：周紫芝
朝代：宋

剪蜡枝横陇月，酿花蜜满蜂房。谁遣凌寒枝上，中含百和花香。云佩风侵玉冷，仙裳雾卷罗黄。家在蕊珠宫里，衣薰鹊尾炉香。桃花占上林簿，兰芷擅离骚经。欲吊花中遗逸，聊寻世外林坰。
蜡梅六言三首·其一
作者：周紫芝
朝代：宋
体裁：六言诗

剪蜡枝横陇月，酿花蜜满蜂房。谁遣凌寒枝上，中含百和花香。
蜡梅六言三首·其三
作者：周紫芝
朝代：宋

桃花占上林簿，兰芷擅离骚经。欲吊花中遗逸，聊寻世外林坰。
蜡梅六言三首·其三
作者：周紫芝
朝代：宋

桃花占上林簿，兰芷擅离骚经。
欲吊花中遗逸，聊寻世外林垧。
蜡梅六言三首·其二
作者：周紫芝
朝代：宋

云佩风侵玉冷，仙裳雾卷罗黄。家在蕊珠宫里，衣薰鹊尾炉香。
蜡梅六言三首·其二
作者：周紫芝
朝代：宋

云佩风侵玉冷，仙裳雾卷罗黄。
家在蘂珠宫裏，衣薫鹊尾炉香。
蜡梅大有生意
作者：周紫芝
朝代：宋

幽芳念初分，厚地冻始裂。耐寒怜孤根，忍苦度尺雪。谁持万金良，起死医寸蘖。伶俜初回姿，荏苒似看叶。灌木犹未成，已与凡草别。平生冰玉交，胜韵颇奇绝。微风折轻黄，香雾湿寒月。棐几著冰壶，馀芬散清樾。只今满眼花，想像疑可折。感君分似意，老味倍欣悦。添我小窗春，芳意未衰歇。盛德不可忘，封殖宁敢阙。
蜡梅大有生意
作者：周紫芝
朝代：宋

幽芳念初分，厚地冻始裂。
耐寒怜孤根，忍苦度尺雪。
谁持万金良，起死医寸蘖。
伶俜初回姿，荏苒似看叶。
灌木犹未成，已与凢草别。
平生冰玉交，胜韵颇奇绝。
微风折轻黄，香雾湿寒月。
棐几着冰壶，余芬散清樾。
只今满眼花，想像疑可折。
感君分似意，老味倍欣悦。
添我小窗春，芳意未衰歇。
盛德不可忘，封殖宁敢阙。
蝇馆晨起效柳子厚
作者：周紫芝
朝代：宋

拂席坐清晨，幸脱尘事窘。
闲焚石鼎熏，细诵华严品。
从迷索初心，悟意嗟岁晚。
庭芜日延蔓，零落费锄垦。
何当略边幅，乃或穷奥阃。
余年倘无恙，愿就一廛隐。
悠悠藉至言，廓廓穷妙本。
会须师瞿昙，未足慕嵇阮。
蝇馆晨起效柳子厚
作者：周紫芝
朝代：宋

拂席坐清晨，幸脱尘事窘。闲焚石鼎熏，细诵华严品。从迷索初心，悟意嗟岁晚。庭芜日延蔓，零落费锄垦。何当略边幅，乃或穷奥阃。馀年倘无恙，愿就一廛隐。悠悠藉至言，廓廓穷妙本。会须师瞿昙，未足慕嵇阮。
蝶恋花
作者：周紫芝
朝代：宋

天意才晴风又雨。催得风前，日日吹轻絮。燕子不飞莺不语。满庭芳草空无数。春去可堪人也去。枝上残红，不忍抬头觑。假使留春春肯住。唤谁相伴春同处。
蝶恋花·天意才晴风又雨
作者：周紫芝
朝代：宋
体裁：词

天意才晴风又雨。
催得风前，日日吹轻絮。
燕子不飞莺不语。
满庭芳草空无数。
春去可堪人去也。
枝上残红，不忍抬头觑。
假使留春春肯住。
唤谁相伴春同处。
蝶戀花
作者：周紫芝
朝代：宋

天意才晴風又雨。催得風前，日日吹輕絮。燕子不飛鶯不語。滿庭芳草空無數。春去可堪人去也。枝上殘紅，不忍抬頭覷。假使留春春肯住。喚誰相伴春同處。
蠅館晨起效柳子厚
作者：周紫芝
朝代：宋

拂席坐清晨，幸脱塵事窘。
閑焚石鼎熏，細誦華嚴品。
從迷索初心，悟意嗟歲晚。
庭蕪日延蔓，零落費鋤墾。
何當略邊幅，乃或窮奥閫。
餘年倘無恙，願就一廛隱。
悠悠藉至言，廓廓窮妙本。
會須師瞿曇，未足慕嵇阮。
蠟梅一首
作者：周紫芝
朝代：宋

彼美青樓倡，顔色豈不好。
春風桃李花，過雨堪一掃。
粲粲星冠女，雲宫在三島。
霧帔卷黄羅，披風出雲表。
焚香禮夜壇，香霧生杳渺。
恨無脂粉顔，千金聘嫋嫋。
劉郎竟不來，含嚬弄清曉。
誰憐傲霜枝，照眼自明瞭。
永懷蕊宫姿，微黄淡飛標。
清蟾耿寒枝，與月自相惱。
真賞久未逢，殘英惜空老。
蠟梅六言三首·其一
作者：周紫芝
朝代：宋

剪蠟枝横隴月，釀花蜜滿蜂房。
誰遣凌寒枝上，中含百和花香。
蠟梅六言三首·其三
作者：周紫芝
朝代：宋

桃花占上林簿，蘭芷擅離騷經。
欲吊花中遺逸，聊尋世外林坰。
蠟梅六言三首·其二
作者：周紫芝
朝代：宋

雲珮風侵玉冷，仙裳霧卷羅黄。
家在蘂珠宫裏，衣薫鵲尾爐香。
蠟梅大有生意
作者：周紫芝
朝代：宋

幽芳念初分，厚地凍始裂。
耐寒憐孤根，忍苦度尺雪。
誰持萬金良，起死醫寸蘖。
伶俜初回姿，荏苒似看葉。
灌木猶未成，已與凢草别。
平生冰玉交，勝韻頗奇絕。
微風折輕黄，香霧濕寒月。
棐几著冰壺，餘芬散清樾。
只今滿眼花，想像疑可折。
感君分似意，老味倍欣悅。
添我小窗春，芳意未衰歇。
盛德不可忘，封殖寧敢闕。
蠧魚
作者：周紫芝
朝代：宋

山堂夜雨如決渠，黄梅半熟書生魚。
樹頭朝日忽復出，聊向空階翻故書。
老人耕鑿無膏腴，緗囊細字時相娛。
自欣引睡得黄嬭，便恐無意呼青奴。
讀書本不求甚解，姓名足記知有餘。
此蟲何乃徒飽腹，死葬書葉真痴愚。
不如化作石帆山下蠒，織成吳綾光滿眼。
乞與袁娘作舞衣，常把花枝侍君輦。
蠧鱼
作者：周紫芝
朝代：宋

山堂夜雨如决渠，黄梅半熟书生鱼。
树头朝日忽復出，聊向空阶翻故书。
老人耕凿无膏腴，缃囊细字时相娱。
自欣引睡得黄奶，便恐无意呼青奴。
读书本不求甚解，姓名足记知有余。
此虫何乃徒饱腹，死葬书叶真痴愚。
不如化作石帆山下蠒，织成吴绫光满眼。
乞与袁娘作舞衣，常把花枝侍君辇。
蠹鱼
作者：周紫芝
朝代：宋

山堂夜雨如决渠，黄梅半熟书生鱼。树头朝日忽复出，聊向空阶翻故书。老人耕凿无膏腴，缃囊细字时相娱。自欣引睡得黄奶，便恐无意呼青奴。读书本不求甚解，姓名足记知有馀。此虫何乃徒饱腹，死葬书叶真痴愚。不如化作石帆山下茧，织成吴绫光满眼。乞与袁娘作舞衣，常把花枝侍君辇。
行迈一首
作者：周紫芝
朝代：宋

秋山凄无风，木叶寒自萎。羁客不得归，行迈日靡靡。瘦马嘶暮涂，忍饥渡寒水。落日晚更明，栖鸟惊复起。人生各有求，谁能异生死。行行重行行，辛苦那得尔。乱石摧前辀，旋车亦当止。饥寒苦见驱，临风一长喟。
行迈一首
作者：周紫芝
朝代：宋

秋山凄无风，木叶寒自萎。
羁客不得归，行迈日靡靡。
瘦马嘶暮涂，忍饥渡寒水。
落日晚更明，栖鸟惊復起。
人生各有求，谁能异生死。
行行重行行，辛苦那得尔。
乱石摧前辀，旋车亦当止。
饥寒苦见驱，临风一长喟。
行邁一首
作者：周紫芝
朝代：宋

秋山凄無風，木葉寒自萎。
羈客不得歸，行邁日靡靡。
瘦馬嘶暮塗，忍饑渡寒水。
落日晚更明，棲鳥驚復起。
人生各有求，誰能異生死。
行行重行行，辛苦那得爾。
亂石摧前辀，旋車亦當止。
饑寒苦見驅，臨風一長喟。
袁时良雾隐斋
作者：周紫芝
朝代：宋

袁侯家多文，颇似班叔皮。
厥后有仍云，文采如当时。
流风今尚存，所恨世未知。
一官事桁杨，相处似未宜。
西斋附寒厅，花竹摇风枝。
惟因有余日，隐几哦新诗。
愿君扫秋茶，决狱称吏师。
何必大门闾，可使高轩驰。
会当专北门，诰命司文词。
斯文可华国，当代称羽仪。
他时豹一斑，宁须管中窥。
时来固有待，道在亦可斯。
只今坐寒窗，相从叹兀谁。
聊呼管城辈，文字相娱嬉。
袁时良雾隐斋
作者：周紫芝
朝代：宋

袁侯家多文，颇似班叔皮。厥后有仍云，文采如当时。流风今尚存，所恨世未知。一官事桁杨，相处似未宜。西斋附寒厅，花竹摇风枝。惟因有馀日，隐几哦新诗。愿君扫秋茶，决狱称吏师。何必大门闾，可使高轩驰。会当专北门，诰命司文词。斯文可华国，当代称羽仪。他时豹一斑，宁须管中窥。时来固有待，道在亦可斯。只今坐寒窗，相从叹兀谁。聊呼管城辈，文字相娱嬉。
袁時良霧隱齋
作者：周紫芝
朝代：宋

袁侯家多文，頗似班叔皮。
厥後有仍雲，文采如當時。
流風今尚存，所恨世未知。
一官事桁楊，相處似未宜。
西齋附寒廳，花竹搖風枝。
惟因有餘日，隱几哦新詩。
願君掃秋茶，决獄稱吏師。
何必大門閭，可使高軒馳。
會當專北門，誥命司文詞。
斯文可華國，當代稱羽儀。
他時豹一斑，寧須管中窺。
時來固有待，道在亦可斯。
只今坐寒窗，相從歎兀誰。
聊呼管城輩，文字相娛嬉。
西地錦
作者：周紫芝
朝代：宋

雨細欲收還滴。滿一庭秋色。闌干獨倚，無人共說，這些愁寂。手把玉郎書跡。怎不教人憶。看看又是黃昏也，斂眉峰輕碧。
西地锦·雨细欲收还滴
作者：周紫芝
朝代：宋
体裁：词

雨细欲收还滴。满一庭秋色。阑干独倚，无人共说，这些愁寂。手把玉郎书迹。怎不教人忆。看看又是黄昏也，敛眉峰轻碧。
西斋金凤花开百馀日相继不绝难其能久而惜群芳之不留也
作者：周紫芝
朝代：宋

昨日晴天花满树，今日风前已飞絮。闲花可是天与红，着意东风吹不去。偶然乘此花树空，遂揽春晖学飞翥。人间此鸟久不出，拟欲高翔入鹓鹭。凌傲风光不自羞，狼藉空庭复谁觑。自应敛衽避芳尘，一笑非关迫迟暮。可怜开谢百日中，浪遣花神费调护。岭梅何事挽不留，零落风枝怨寒冱。
西斋金鳯花开百余日相继不绝难其能久而惜羣芳之不留也
作者：周紫芝
朝代：宋

昨日晴天花满树，今日风前已飞絮。
闲花可是天与红，着意东风吹不去。
偶然乘此花树空，遂擥春晖学飞翥。
人间此鸟久不出，拟欲高翔入鹓鹭。
凌傲风光不自羞，狼藉空庭復谁觑。
自应敛衽避芳尘，一笑非关迫迟暮。
可怜开谢百日中，浪遣花神费调护。
岭梅何事挽不留，零落风枝怨寒冱。
西斋闻禽
作者：周紫芝
朝代：宋

西斋草树颇蒙密，竹暗城头不通日。风晴高柳恰飞绵，花尽黄蜂未成蜜。北窗也复可怜人，乱离十载空伤神。病对青山疑是梦，眼惊新绿已无春。羁怀有句喑不吐，终日无言闻鸟语。寒窗窈窕不嫌风，晚色溟濛却宜雨。穿条隔叶止复啼，白粉画眉金作羽。应为山翁久惯听，听久不知心转苦。庙堂何日议销兵，携手尚堪归乐土。还我花姑溪上椽，卧听春禽啭桃坞。
西斋闻禽
作者：周紫芝
朝代：宋

西斋草树颇蒙密，竹暗城头不通日。
风晴高柳恰飞绵，花尽黄蜂未成蜜。
北窗也復可怜人，乱离十载空伤神。
病对青山疑是梦，眼惊新绿已无春。
羁怀有句喑不吐，终日无言闻鸟语。
寒窗窈窕不嫌风，晚色溟蒙却宜雨。
穿条隔叶止復啼，白粉画眉金作羽。
应为山翁久惯听，听久不知心转苦。
庙堂何日议销兵，携手尚堪归乐土。
还我花姑溪上椽，卧听春禽啭桃坞。
西江月
作者：周紫芝
朝代：宋

发白犹欹旅枕，溪深未挂烟莎。往来苕霅意如何。应有轻鸥笑我。
细算年来活计，只消一个渔舟。金鱼无分不须求。只乞鲈鱼换酒。
西江月
作者：周紫芝
朝代：宋

天意未教秋老，花容剗地宜霜。酒肌紅軟玉肌香。不與梨花同樣。來伴孫郎小宴，臨風為舞霓裳。更深綠水照紅妝。便是採蓮船上。
西江月
作者：周紫芝
朝代：宋
体裁：词

天意未教秋老，花容剗地宜霜。
酒肌红软玉肌香。
不与梨花同样。
来伴孙郎小宴，临风为舞霓裳。
更深绿水照红妆。
便是采莲船上。
西江月
作者：周紫芝
朝代：宋

池面風翻弱絮，樹頭雨退嫣紅。撲花蝴蝶杳無蹤。又做一場春夢。便是一成去了，不成沒個來時。眼前無處說相思。要說除非夢裡。
西江月
作者：周紫芝
朝代：宋

画幕灯前细雨，垂莲盏里清歌。玉纤持板隔香罗。不放行云飞过。今夜尘生洛浦，明朝雨在巫山。羞蛾且莫斗弯环。不似司空见惯。池面风翻弱絮，树头雨退嫣红。扑花蝴蝶杳无踪。又做一场春梦。便是一成去了，不成没个来时。眼前无处说相思。要说除非梦里。罗袖云轻雾薄，醉肌玉软花柔。相逢不道有春愁。只道春来微瘦。一点人间深意，数声柳下轻讴。带将离恨上归舟。肠断月斜时候。发白犹敧旅枕，溪深未挂烟莎。往来苕霅意如何。应有轻鸥笑我。细算年来活计，只消一个渔舟。金鱼无分不须求。只乞鲈鱼换酒。谁把蓝揉翡翠，天将蜡做梅花。晚来秋水映残霞。水墨新描图画。纸上写将心去，眼边送却愁来。今回相见比前回。心下忡忡越㬠。
西江月
作者：周紫芝
朝代：宋

畫幕燈前細雨，垂蓮盞裡清歌。玉纖持板隔香羅。不放行雲飛過。今夜塵生洛浦，明朝雨在巫山。羞蛾且莫鬥彎環。不似司空見慣。
西江月
作者：周紫芝
朝代：宋

發白猶敧旅枕，溪深未掛煙莎。往來苕霅意如何。應有輕鷗笑我。細算年來活計，只消一個漁舟。金魚無分不須求。只乞鱸魚換酒。
西江月
作者：周紫芝
朝代：宋

羅袖雲輕霧薄，醉肌玉軟花柔。相逢不道有春愁。只道春來微瘦。一點人間深意，數聲柳下輕謳。帶將離恨上歸舟。腸斷月斜時候。
西江月
作者：周紫芝
朝代：宋

誰把藍揉翡翠，天將蠟做梅花。晚來秋水映殘霞。水墨新描圖畫。紙上寫將心去，眼邊送卻愁來。今回相見比前回。心下忡忡越㬠。
西江月
作者：周紫芝
朝代：宋

連理枝頭並蒂，同心帶上雙垂。背燈偷贈語低低。一點濃情先寄。翡翠釵頭摘處，鴛鴦枕上醒時。酸甜紅顆阿誰知。別是人間滋味。
西江月·其一
作者：周紫芝
朝代：宋
体裁：词

画幕灯前细雨，垂莲盏里清歌。玉纤持板隔香罗。不放行云飞过。今夜尘生洛浦，明朝雨在巫山。羞娥且莫斗弯环。不似司空见惯。
西江月·其四
作者：周紫芝
朝代：宋
体裁：词

发白犹欹旅枕，溪深未挂烟蓑。往来苕霅意如何。应有轻鸥笑我。细算年来活计，只消一个渔舟。金鱼无分不须求。只乞鲈鱼换酒。
西江月·发白犹敧旅枕
作者：周紫芝
朝代：宋
体裁：词

发白犹敧旅枕，溪深未挂烟莎。往来苕霅意如何。应有轻鸥笑我。细算年来活计，只消一个渔舟。金鱼无分不须求。只乞鲈鱼换酒。
西江月·池面风翻弱絮
作者：周紫芝
朝代：宋
体裁：词

池面风翻弱絮，树头雨退嫣红。扑花蝴蝶杳无踪。又做一场春梦。便是一成去了，不成没个来时。眼前无处说相思。要说除非梦里。
西江月·画幕灯前细雨
作者：周紫芝
朝代：宋
体裁：词

画幕灯前细雨，垂莲盏里清歌。玉纤持板隔香罗。不放行云飞过。今夜尘生洛浦，明朝雨在巫山。羞蛾且莫斗弯环。不似司空见惯。
西江月·罗袖云轻雾薄
作者：周紫芝
朝代：宋
体裁：词

罗袖云轻雾薄，醉肌玉软花柔。相逢不道有春愁。只道春来微瘦。一点人间深意，数声柳下轻讴。带将离恨上归舟。肠断月斜时候。
西江月·谁把蓝揉翡翠
作者：周紫芝
朝代：宋
体裁：词

谁把蓝揉翡翠，天将蜡做梅花。晚来秋水映残霞。水墨新描图画。纸上写将心去，眼边送却愁来。今回相见比前回。心下忡忡越㬠。
西江月（和孙子绍拒霜词）
作者：周紫芝
朝代：宋
体裁：词

天意未教秋老，花容刬地宜霜。酒肌红软玉肌香。不与梨花同样。来伴孙郎小宴，临风为舞霓裳。更深绿水照红妆。便是采莲船上。
西江月（席上赋双荔子）
作者：周紫芝
朝代：宋
体裁：词

连理枝头并蒂，同心带上双垂。背灯偷赠语低低。一点浓情先寄。翡翠钗头摘处，鸳鸯枕上醒时。酸甜红颗阿谁知。别是人间滋味。
西湖寒食
作者：周紫芝
朝代：宋

落花残絮忆西园，寒食归心似纸鸢。无复御廊分冷食，又看茅屋禁清烟。
西湖寒食
作者：周紫芝
朝代：宋

落花残絮忆西园，寒食归心似纸鸢。
无復御廊分冷食，又看茅屋禁清烟。
西湖寒食
作者：周紫芝
朝代：宋

落花殘絮憶西園，寒食歸心似紙鳶。
無復御廊分冷食，又看茅屋禁清烟。
西湖山下梅花坞行可里许至陈御史园亭
作者：周紫芝
朝代：宋

倦客厌卑栖，白日坐飘忽。呼我同舍郎，缓策扶勃窣。缘山得人家，附影蔽深樾。湖水一镜明，梅花千树发。扶疏弄清影，仿佛见罗袜。凄迷香雾中，身已在月窟。穷探意未已，取径无诘屈。谁家歌舞园，花乱竹复密。御史投绂馀，课竖种梨栗。吾曹不解事，尚此学操瑟。当从汉阴人，抱瓮日搰搰。
西湖山下梅花坞行可里许至陈御史园亭
作者：周紫芝
朝代：宋

倦客厌卑栖，白日坐飘忽。
呼我同舍郎，缓策扶勃窣。
缘山得人家，附影蔽深樾。
湖水一镜明，梅花千树发。
扶疏弄清影，仿佛见罗袜。
凄迷香雾中，身已在月窟。
穷探意未已，取径无诘屈。
谁家歌舞园，花乱竹復密。
御史投绂余，课竖种梨栗。
吾曹不解事，尚此学操瑟。
当从汉阴人，抱瓮日搰搰。
西湖山下梅花塢行可里許至陳御史園亭
作者：周紫芝
朝代：宋

倦客厭卑栖，白日坐飄忽。
呼我同舍郎，緩策扶勃窣。
緣山得人家，附影蔽深樾。
湖水一鏡明，梅花千樹發。
扶疏弄清影，仿彿見羅襪。
凄迷香霧中，身已在月窟。
窮探意未已，取徑無詰屈。
誰家歌舞園，花亂竹復密。
御史投紱餘，課豎種梨栗。
吾曹不解事，尚此學操瑟。
當從漢陰人，抱甕日搰搰。
西湖春事五首
作者：周紫芝
朝代：宋

两高南北拥烟鬟，浑在溟濛细雨间。寄语丹青王右相，不须水墨画春山。老去无心作好春，晓来风雨故欺人。从教发白桃花笑，不管帘垂燕子嗔。颠春柳絮风前落，卧水桃花鉴里开。沙上鸳鸯忽惊起，背人飞去不回来。寒食人家画鼓挝，踏歌声里月生华。无人来祭皇妃墓，空唱吴王陌上花。半垂罗幕护红妆，闲系青骢在绿杨。楼上日长时度曲，路边风过忽吹香。
西湖春事五首·其一
作者：周紫芝
朝代：宋

两高南北拥烟鬟，浑在溟濛细雨间。寄语丹青王右相，不须水墨画春山。
西湖春事五首·其一
作者：周紫芝
朝代：宋

两高南北拥烟鬟，浑在溟蒙细雨间。
寄语丹青王右相，不须水墨画春山。
西湖春事五首·其一
作者：周紫芝
朝代：宋

兩高南北擁烟鬟，渾在溟濛細雨間。
寄語丹青王右相，不須水墨畫春山。
西湖春事五首·其三
作者：周紫芝
朝代：宋

顛春柳絮風前落，臥水桃花鑑裏開。
沙上鴛鴦忽驚起，背人飛去不回來。
西湖春事五首·其三
作者：周紫芝
朝代：宋

颠春柳絮风前落，卧水桃花鉴里开。沙上鸳鸯忽惊起，背人飞去不回来。
西湖春事五首·其三
作者：周紫芝
朝代：宋

颠春柳絮风前落，卧水桃花鑑裏开。
沙上鸳鸯忽惊起，背人飞去不回来。
西湖春事五首·其二
作者：周紫芝
朝代：宋

老去无心作好春，晓来风雨故欺人。从教发白桃花笑，不管帘垂燕子嗔。
西湖春事五首·其二
作者：周紫芝
朝代：宋

老去无心作好春，晓来风雨故欺人。
从教髪白桃花笑，不管帘垂燕子嗔。
西湖春事五首·其二
作者：周紫芝
朝代：宋

老去無心作好春，曉來風雨故欺人。
從教髪白桃花笑，不管簾垂燕子嗔。
西湖春事五首·其五
作者：周紫芝
朝代：宋

半垂罗幕护红妆，闲系青骢在绿杨。楼上日长时度曲，路边风过忽吹香。
西湖春事五首·其五
作者：周紫芝
朝代：宋

半垂罗幕护红粧，闲繫青骢在绿杨。
楼上日长时度曲，路边风过忽吹香。
西湖春事五首·其五
作者：周紫芝
朝代：宋

半垂羅幕護紅粧，閑繫青驄在綠楊。
樓上日長時度曲，路邊風過忽吹香。
西湖春事五首·其四
作者：周紫芝
朝代：宋

寒食人家画鼓挝，踏歌声裏月生华。
无人来祭皇妃墓，空唱吴王陌上花。
西湖春事五首·其四
作者：周紫芝
朝代：宋

寒食人家画鼓挝，踏歌声里月生华。无人来祭皇妃墓，空唱吴王陌上花。
西湖春事五首·其四
作者：周紫芝
朝代：宋

寒食人家畫鼓撾，踏歌聲裏月生華。
無人來祭皇妃墓，空唱吳王陌上花。
西湖月夜
作者：周紫芝
朝代：宋

月到中天火未流，水边风露已含秋。
问谁乞取西湖角，红藕花中着钓舟。
西湖月夜
作者：周紫芝
朝代：宋

月到中天火未流，水边风露已含秋。问谁乞取西湖角，红藕花中著钓舟。
西湖月夜
作者：周紫芝
朝代：宋

月到中天火未流，水邊風露已含秋。
問誰乞取西湖角，紅藕花中著釣舟。
西湖詞二首·其一
作者：周紫芝
朝代：宋

吳中小女結煙鬟，自打青腰唱採蓮。
欲趁歌聲過南浦，藕花深處不通船。
西湖詞二首·其二
作者：周紫芝
朝代：宋

湖天無盡月如霜，露濕荷花别是香。
何處漁郎觧吹笛，並頭驚起兩鴛鴦。
西湖词二首
作者：周紫芝
朝代：宋

吴中小女结烟鬟，自打青腰唱采莲。欲趁歌声过南浦，藕花深处不通船。湖天无尽月如霜，露湿荷花别是香。何处渔郎解吹笛，并头惊起两鸳鸯。
西湖词二首·其一
作者：周紫芝
朝代：宋
体裁：七言绝句

吴中小女结烟鬟，自打青腰唱采莲。欲趁歌声过南浦，藕花深处不通船。
西湖词二首·其二
作者：周紫芝
朝代：宋

湖天无尽月如霜，露湿荷花别是香。何处渔郎解吹笛，并头惊起两鸳鸯。
西湖词二首·其二
作者：周紫芝
朝代：宋

湖天无尽月如霜，露湿荷花别是香。
何处渔郎觧吹笛，并头惊起两鸳鸯。
西溪道人全一堂
作者：周紫芝
朝代：宋
体裁：七言律诗

道人不爱葛藤禅，参得维摩妙法门。颇怪后三犹有说，要从全一便归根。昭文琴在何须鼓，惠子书多亦费言。闻道山中少来客，炉香清坐与谁论。
西窗見榴花分韻得花字
作者：周紫芝
朝代：宋

青春苦難挽，白日良易斜。
花飛尚滿砌，柳密驚藏鴉。
寒窗忽當日，山崦知誰家。
紅榴笑疏林，始著三兩花。
繁陰護朱閣，芳姿奪明霞。
頗憶少年日，千金醉繁華。
當時石榴裙，六幅圍絳紗。
美人隔秋水，相望天一涯。
想像繫楚腰，依稀似丹葩。
對花誰與論，搔首空歎嗟。
西窗见榴花分韵得花字
作者：周紫芝
朝代：宋

青春苦难挽，白日良易斜。
花飞尚满砌，柳密惊藏鸦。
寒窗忽当日，山崦知谁家。
红榴笑疏林，始着三两花。
繁阴护朱阁，芳姿夺明霞。
颇忆少年日，千金醉繁华。
当时石榴裙，六幅围绛纱。
美人隔秋水，相望天一涯。
想像繫楚腰，依稀似丹葩。
对花谁与论，搔首空叹嗟。
西窗见榴花分韵得花字
作者：周紫芝
朝代：宋

青春苦难挽，白日良易斜。花飞尚满砌，柳密惊藏鸦。寒窗忽当日，山崦知谁家。红榴笑疏林，始著三两花。繁阴护朱阁，芳姿夺明霞。颇忆少年日，千金醉繁华。当时石榴裙，六幅围绛纱。美人隔秋水，相望天一涯。想像系楚腰，依稀似丹葩。对花谁与论，搔首空叹嗟。
西谿道人全一堂
作者：周紫芝
朝代：宋

道人不愛葛藤禪，參得維摩妙法門。
頗怪後三猶有說，要從全一便歸根。
昭文琴在何須鼓，惠子書多亦費言。
聞道山中少來客，爐香清坐與誰論。
西齋聞禽
作者：周紫芝
朝代：宋

西齋草樹頗蒙密，竹暗城頭不通日。
風晴高柳恰飛綿，花盡黄蜂未成蜜。
北窗也復可憐人，亂離十載空傷神。
病對青山疑是夢，眼驚新綠已無春。
羈懷有句喑不吐，終日無言聞鳥語。
寒窗窈窕不嫌風，晚色溟濛却宜雨。
穿條隔葉止復啼，白粉畫眉金作羽。
應爲山翁久慣聽，聽久不知心轉苦。
廟堂何日議銷兵，攜手尚堪歸樂土。
還我花姑溪上椽，臥聽春禽囀桃塢。
西齋金鳯花開百餘日相繼不絕難其能久而惜羣芳之不留也
作者：周紫芝
朝代：宋

昨日晴天花滿樹，今日風前已飛絮。
閑花可是天與紅，着意東風吹不去。
偶然乘此花樹空，遂擥春暉學飛翥。
人間此鳥久不出，擬欲高翔入鵷鷺。
凌傲風光不自羞，狼藉空庭復誰覷。
自應斂衽避芳塵，一笑非關迫遲暮。
可憐開謝百日中，浪遣花神費調護。
嶺梅何事挽不留，零落風枝怨寒沍。
親征詔下朝野歡呼六首·其一
作者：周紫芝
朝代：宋

茫茫禹迹混殊方，誰遣中華識犬羊。
今日澶淵尋舊役，會看一矢殪戎王。
親征詔下朝野歡呼六首·其三
作者：周紫芝
朝代：宋

誰信妖兇膽自驚，君王親駕六騑行。
江邊紅日三更出，怪得欃槍夜不明。
親征詔下朝野歡呼六首·其二
作者：周紫芝
朝代：宋

天戈未指敵先摧，掩耳誰能及迅雷。
便遣風師清輦路，奉迎北狩兩宮回。
親征詔下朝野歡呼六首·其五
作者：周紫芝
朝代：宋

雉扇遙聞擁翠鑾，遠方耕鑿尚偷安。
誰知黄鉞臨戎地，江上秋風玉帳寒。
親征詔下朝野歡呼六首·其六
作者：周紫芝
朝代：宋

請看介子請長纓，白髪書生百不能。
誰掃浯溪題歲月，漫郎端欲頌中興。
親征詔下朝野歡呼六首·其四
作者：周紫芝
朝代：宋

漢業當於馬上成，謾勞諸將久經營。
廟堂早扈南陽駕，已爲蒼生洗甲兵。
觀大閲
作者：周紫芝
朝代：宋

落日鳴笳鼓，西風卷旆旌。
熊羆千騎肅，錦繡一川明。
猛士方投石，將軍未請纓。
不須誇劍舞，卻縠是書生。
觀潮示元龍
作者：周紫芝
朝代：宋

越山莽蒼吳山高，海門屹立通江濤。
江頭久客歸未得，來趁吳兒看晚潮。
潮頭初來一線白，雪浪翻空忽千尺。
地中鳴角何處來，水上六花人不識。
驚濤倒射須臾空，千艘已落空濛中。
錦帆半臂浪花裏，越商巴賈爭長雄。
江湖險絕長如此，風靜潮平亦何事。
人間萬法有乘除，却遣風波在平地。
观大阅
作者：周紫芝
朝代：宋

落日鸣笳鼓，西风卷旆旌。
熊罴千骑肃，锦绣一川明。
猛士方投石，将军未请缨。
不须夸剑舞，却縠是书生。
观大阅
作者：周紫芝
朝代：宋

落日鸣笳鼓，西风卷旆旌。熊罴千骑肃，锦绣一川明。猛士方投石，将军未请缨。不须誇剑舞，却縠是书生。
观潮示元龙
作者：周紫芝
朝代：宋

越山莽苍吴山高，海门屹立通江涛。江头久客归未得，来趁吴儿看晚潮。潮头初来一线白，雪浪翻空忽千尺。地中鸣角何处来，水上六花人不识。惊涛倒射须臾空，千艘已落空濛中。锦帆半臂浪花里，越商巴贾争长雄。江湖险绝长如此，风静潮平亦何事。人间万法有乘除，却遣风波在平地。
观潮示元龙
作者：周紫芝
朝代：宋

越山莽苍吴山高，海门屹立通江涛。
江头久客归未得，来趁吴儿看晚潮。
潮头初来一线白，雪浪翻空忽千尺。
地中鸣角何处来，水上六花人不识。
惊涛倒射须臾空，千艘已落空蒙中。
锦帆半臂浪花裏，越商巴贾争长雄。
江湖险绝长如此，风静潮平亦何事。
人间万法有乘除，却遣风波在平地。
解人敦武郎富君为余言解池广二百里其利不赀又有六小池官虽置戍以为厉禁而民寔擅其利或悉以属县官则盐不复成其事颇怪作小诗以纪之
作者：周紫芝
朝代：宋

天意悬知损有馀，小池分水计非疏。谁知当日萧丞相，亦解区区说海鱼。
解人敦武郎富君为余言解池广二百里其利不赀又有六小池官虽置戍以为厉禁而民寔擅其利或悉以属县官则盐不復成其事颇怪作小诗以纪之
作者：周紫芝
朝代：宋

天意悬知损有余，小池分水计非疏。
谁知当日萧丞相，亦解区区说海鱼。
解人敦武郎富君爲余言解池廣二百里其利不貲又有六小池官雖置戍以爲厲禁而民寔擅其利或悉以屬縣官則鹽不復成其事頗怪作小詩以紀之
作者：周紫芝
朝代：宋

天意懸知損有餘，小池分水計非疏。
誰知當日蕭丞相，亦解區區說海魚。
訪張元明山齋
作者：周紫芝
朝代：宋

張侯詩似嶺雲閑，飛鳥何心只願還。
醉裏有官如物外，眼前無客似山間。
來聽春枕連宵雨，看畫秋屏着色山。
老去此身無處用，固應容我作躋攀。
許貴州出蘇叔黨樹石
作者：周紫芝
朝代：宋

老坡騎鯨上天去，小坡落筆如風雨。
能添老樹着巖間，爲石傳神自翁語。
兩坡俱死真可惜，君有一拳何處得。
誰向九原呼此翁，爲我五日畫一石。
試湖陰徐道久筆
作者：周紫芝
朝代：宋

山中三窟遭蕩焚，十年遺種無礽雲。
管城已老既謝事，柔毛遂出收微勳。
騷人手握奴隸管，人間自此無蕕薫。
徐生晚出頗自喜，妙伎天與人皆聞。
羝羊退舍栗尾避，族非東郭不肯論。
往歲江南說諸葛，至今有口皆能言。
眼前厚利聊取足，身後典刑寧復存。
騂牲自是犁牛出，忠臣豈但孝子門。
古來取士貴閥閲，未必元成俱有孫。
詹伯尹挽詞二首·其一
作者：周紫芝
朝代：宋

詹郎胸次有奇兵，幾爲樓蘭欲請纓。
四海眼高空燕雀，百年身老困鯢鯨。
跕鳶不用傷遺恨，蒼狗何嘗有定名。
勳業轉頭渾似夢，却將五字作長城。
詹伯尹挽詞二首·其二
作者：周紫芝
朝代：宋

平生危論劇傾河，應合飛騰上諫坡。
富貴腥羶真夢耳，死生名節奈君何。
欲求佳傳無千斛，但把青魂付九歌。
斗酒淋漓澆宿草，西風老淚不勝多。
詹伯尹挽词二首
作者：周紫芝
朝代：宋

詹郎胸次有奇兵，几为楼兰欲请缨。四海眼高空燕雀，百年身老困鲵鲸。跕鸢不用伤遗恨，苍狗何尝有定名。勋业转头浑似梦，却将五字作长城。平生危论剧倾河，应合飞腾上谏坡。富贵腥膻真梦耳，死生名节奈君何。欲求佳传无千斛，但把青魂付九歌。斗酒淋漓浇宿草，西风老泪不胜多。
詹伯尹挽词二首·其一
作者：周紫芝
朝代：宋
体裁：七言律诗

詹郎胸次有奇兵，几为楼兰欲请缨。四海眼高空燕雀，百年身老困鲵鲸。跕鸢不用伤遗恨，苍狗何尝有定名。勋业转头浑似梦，却将五字作长城。
詹伯尹挽词二首·其二
作者：周紫芝
朝代：宋

平生危论剧倾河，应合飞腾上谏坡。
富贵腥羶真梦耳，死生名节奈君何。
欲求佳传无千斛，但把青魂付九歌。
斗酒淋漓浇宿草，西风老泪不胜多。
詹伯尹挽词二首·其二
作者：周紫芝
朝代：宋

平生危论剧倾河，应合飞腾上谏坡。富贵腥膻真梦耳，死生名节奈君何。欲求佳传无千斛，但把青魂付九歌。斗酒淋漓浇宿草，西风老泪不胜多。
課吏抄書戲作
作者：周紫芝
朝代：宋

雪花飛上白髭鬚，繭紙猶抄細字書。
莫笑老翁兒戲子，政緣長日要銷除。
諸公約遊諸山而雨分韻得蓮字
作者：周紫芝
朝代：宋

華省繆通籍，羣公接蟬聯。
坐曹苦無事，笑語相周旋。
蛛塵生印窠，雌黄入遺編。
賜沐不反舍，環湖走層巔。
况乃三神祠，仿彿在雲烟。
蓐食戒明發，著鞭飛曉韉。
白石望磊磊，跳珠忽濺濺。
咫尺不得往，使我意惘然。
誰當却豐隆，曠蕩開青天。
同昇太華頂，共摘玉井蓮。
斯盟可重尋，慎勿輕棄捐。
謁昭明祠
作者：周紫芝
朝代：宋

歷年有攸歸，脩短良亦異。
天乎不祚梁，斯人乃即世。
於皇元良資，盛德真豈弟。
高文貫百家，妙學窮六藝。
悠悠悲徂年，凛凜尚生氣。
偉哉千載人，享此百世祀。
金朱煥靈宮，奔走恭祀事。
遐瞻儼森寒，神雨倏復至。
傴僂奠椒漿，悲風肅蘭佩。
想像折芳馨，茲焉獨長喟。
謁梅公墓
作者：周紫芝
朝代：宋

當年蠻錦織梅花，此日蒼藤立暝鴉。
白水碑殘猶結客，潁州兵亂已無家。
何年有客常留劍，舉世知誰可押衙。
我一舉杯澆馬鬛，更從底處問侯芭。
謁顔魯公祠時新築懷忠堂云
作者：周紫芝
朝代：宋

平生高目看兒童，晚喜低頭拜魯公。
政恐父師千載後，未輸丞相百年中。
投諸魑魅知何事，碎得狻猊有底功。
長遣忠臣泣遺恨，謾營華屋照豐容。
謝元不伐寄靈巖七詩用梅聖俞韻
作者：周紫芝
朝代：宋

靈巖勝絕天下稀，開鑿乃自太古出。
山名初豈有顯晦，勝處要須詩黼黻。
自從梅老登列仙，尤物誰憐久埋没。
具茨筆力扛九鼎，坐遣清詩入山骨。
據龜食蛤誰與遊，絳節雲車到仙窟。
雲間招手疑有無，月下吹簫真仿彿。
飛雲杳藹風吹香，翠潤空濛雨垂濕。
誰從洞口看金書，想對神清時獨立。
我家靈巖山脚底，識面何由恍如失。
雖無幽夢到三山，尚有明珠容什襲。
謝公墩
作者：周紫芝
朝代：宋

風流謝文静，世俗未可屈。
但怪東山雲，肯爲老桓出。
誰知姦雄心，本自畏豪逸。
君看新亭會，此意未易詰。
坦之獨何者，手版遂倒執。
煩公揮蝟湏，談笑安晉室。
暮年淝水師，逆虜甚窘急。
幅巾棋局間，百萬一戰襲。
功名亦餘事，聊爲兒輩立。
平時誚虚曠，聞此自羞澀。
萬古終悠悠，客意頗蕭瑟。
忍看西州門，更作羊曇泣。
謝吳司户寄舂陵四石·其一
作者：周紫芝
朝代：宋

何年山嶄巖，化作龍起伏。
安得挽天河，著龍吐飛瀑。
謝吳司户寄舂陵四石·其三
作者：周紫芝
朝代：宋

吳山非不佳，故山終眼明。
南來一拳石，似我小峥嶸。
謝吳司户寄舂陵四石·其二
作者：周紫芝
朝代：宋

往穴城南窗，分山得遙碧。
誰持列玉峰，來照蝸牛席。
謝吳司户寄舂陵四石·其四
作者：周紫芝
朝代：宋

孤峰真崛奇，凝目見太古。
便悲江上山，培塿不足數。
謝吳司户寄詩卷·其一
作者：周紫芝
朝代：宋

萬里來西極，龍媒定不疑。
人應如此少，老恨識君遲。
白璧元無價，青雲未易知。
小低湖海氣，安穩過天池。
謝吳司户寄詩卷·其二
作者：周紫芝
朝代：宋

故國雲山夢，長安白首郎。
病眠三日雨，門静九衢坊。
别後誰傾蓋，書來喜失床。
愛渠詩似玉，應用錦爲囊。
謝曾使君惠丹邱集
作者：周紫芝
朝代：宋

舊說江西一派禪，公家得法自當年。
回風流雪何人似，寶鉢天衣幾世傳。
後學安能窺制作，老夫猶喜奉周旋。
寒窗讀罷無人語，只有燈花欲鬬妍。
謝曾同季示近作因以爲贈
作者：周紫芝
朝代：宋

老色秋蒲晚，朱顔玉樹春。
年方賈生妙，詩似庾郎新。
黄墓初傾蓋，青墩欲買鄰。
知君真似舅，笑我作陳人。
謝王侍郎寄東倉祖送圖二首·其一
作者：周紫芝
朝代：宋

都門供帳記當年，十里旌旗暗畫船。
文石班中天上客，水晶宮裏地行仙。
鈴齋妙畫人間見，相府珍篇海內傳。
錦軸牙籖渾未識，忽隨雙鯉到家邊。
謝王侍郎寄東倉祖送圖二首·其二
作者：周紫芝
朝代：宋

抗章聞說動前旒，分得東吳第一州。
久與衣冠爲盛事，更尋雲水作遨頭。
當時鵷鷺應須記，此去湖山莫謾留。
却笑杜郎生羽翼，但知歡喜下汀州。
謝祁居之惠桃竹杖
作者：周紫芝
朝代：宋

老翁年少白如玉，初學裹頭雙鬢綠。
一心走覓梨與栗，兩脚登山健如鹿。
中年脚力驚早衰，騰踔安得如兒時。
挾弓持滿走避賊，尚與箭鋒争疾遲。
如今老矣那忍說，七十上身頭似雪。
年來脚力何所似，鈍如罷牛跛如鼈。
先生强欲相扶持，贈我江心桃竹枝。
竹夫人癡不解語，木上座肯行相隨。
况乃柴焰如削鐡，四十九層排玉節。
天公與我山作堂，木落霜空秋九月。
與君共看南山雲，安可一日無此君。
謝陳仲襄主簿惠詩卷
作者：周紫芝
朝代：宋

霜雪頻欺老，芝蘭日鬬芳。
官猶似仇覽，句擬學韋郎。
郊島無前輩，曹劉可雁行。
他年尚相見，此地必升堂。
讀元微之詩有感
作者：周紫芝
朝代：宋

從古才高少識真，此公句法老尤新。
世間言語渾無用，天上吹嘘却要人。
但遣前旒知娬媚，莫嫌後榻有嚬呻。
夢中富貴能多少，空使清流作怒嗔。
讀司馬長卿傳
作者：周紫芝
朝代：宋

揚雄新著草元書，却笑相如賦子虛。
借使曲終方奏雅，比君符命復何如。
讀外舅高晉翁詩集
作者：周紫芝
朝代：宋

結髪論人物，傾心慕老成。
掃門嗟齒暮，洗眼失冰清。
心苦彈冠懶，名應脱屨輕。
眼高空爾輩，醉熟自平生。
長嘯蘇門冷，微顰下蔡傾。
千兵森武庫，五字築詩城。
鮑謝篇章麗，陰何句法精。
聱牙徒自放，貞耀復誰旌。
草露功名薄，春雲歲月更。
鴨頭江自綠，馬鬛墓還平。
蹤跡荆襄在，文華劍佩榮。
塵編愁獨把，清淚一縱横。
讀婆娑集書其後
作者：周紫芝
朝代：宋

早緣文字得聲名，佳句流傳益可珍。
讀到青蒲當日疏，其他猶可是難能。
讀巴東集二首
作者：周紫芝
朝代：宋

熟睡能令虜退師，高談聊決廟堂疑。
胡塵洗盡渾無事，却卷波瀾入小詩。
談笑成盧事亦難，一言能借百年安。
群姦未死公休恨，但遣枯枝作歲寒。
讀張載揚所示近詩頗懷其人
作者：周紫芝
朝代：宋

眼中人物欠曹劉，老矣逢君接勝遊。
詩與漫郎推行輩，字從坡老得源流。
羸驂又踏千山去，黄菊空催九日愁。
横槊想多秋後句，詩成須着錦囊收。
讀徐伯遠書外家遺事作二絕句以紀之并序
作者：周紫芝
朝代：宋

就死由來不自疑，玉顔那爲賊鋒低。
了知今日投淵婦，猶勝當年斷臂妻。
殺氣駸駸戰艦驕，春江漫漫濕金翹。
但將紅袖供歌舞，却爲周郎笑二喬。
讀東坡儋耳新詩
作者：周紫芝
朝代：宋

先生流落久居夷，屬國前身事巳非。
萬里岷峨空入夢，七年海嶠不思歸。
桄榔葉暗蠻村雨，荔子紅垂瘴嶺扉。
政坐詩窮關底事，雲鵬誰道總卑飛。
讀林和靖集書其尾
作者：周紫芝
朝代：宋

泉石膏肓挽不回，笑看嵩少仕塗開。
暮年封禪無遺藁，平日江湖只釣臺。
月自黄昏人已老，鶴無消息客誰來。
吴兒不解高人意，秋菊何當薦一杯。
讀楚詞三首·其一
作者：周紫芝
朝代：宋

借令無策拒强秦，何至甘心受虎吞。
楚國已墟三十載，區區猶念爾東門。
讀楚詞三首·其三
作者：周紫芝
朝代：宋

人生長策是同流，却遣何人爲國憂。
鼎鑊軒裳俱一死，屈原何得畏陽侯。
讀楚詞三首·其二
作者：周紫芝
朝代：宋

方從黄棘望回驂，可笑襄王又信讒。
已分世間無鮑叔，便須水底覓彭咸。
讀樞密張公梅雪二詩公諱叔夜
作者：周紫芝
朝代：宋

禁中頗牧誰最良，上前論事張子房。
張公九尺鬚眉蒼，談兵說劍眼爲方。
金城有策若未試，便恐談笑無戎羌。
時平不用臨邊手，乞得南州作醉郷。
黄堂酒盡客未起，清畎風多禾自長。
只今白雪醉中句，猶带東閣官梅香。
胡狂敢挽射日弩，當年誰上東封章。
王城三月斷信息，賊軍螘附方跳梁。
白頭侍郎最先至，擁兵直入趨咸陽。
中人傳詔天爲喜，戎師夜遁軍威張。
太宰官高亦動色，毬路带禠腰金黄。
功名無成落邊土，此老此功誰更數。
想得韋韝毳幕寒，夜聽邊聲淚如雨。
讀涪翁黔南詩作
作者：周紫芝
朝代：宋

阿香名字本無雙，流落真成竄夜郎。
蚤歲浪言腸是錦，只今空復鬢成霜。
名傳故國猶驚座，詩入浯川尚滿囊。
天爲少陵增秀句，故教遷客上瞿塘。
讀淮陰傳
作者：周紫芝
朝代：宋

淮陰一世豪，勳業滿天地。
晚莭不自全，遺恨在百世。
君臣如父子，焉得置猜忌。
功高良易疑，地大苦難制。
折箠下燕齊，羣豪自風靡。
豈有須假王，而可鎮齊僞。
禍生固有胎，失在此舉爾。
沛公窘滎陽，齊卒盡精銳。
頡頏楚漢間，事若反掌易。
信豈不自王，何乃遣漢使。
帝意自此疑，齊楚終易位。
噲等何足羞，鞅鞅遂失意。
晚路說陳豨，咄嗟甚兒戲。
吕姥何能爲，公乃自失志。
讀蔡中郎傳
作者：周紫芝
朝代：宋

人生無先知，頗欲邀後福。
自言苟依違，安得有顛覆。
伯喈英偉資，高義甚敦篤。
不爲左回天，輒作流水曲。
立朝有公言，誰能保家族。
朝奏皂囊封，暮就洛陽獄。
晚節不自守，一跌變前躅。
起依千里草，九徙如轉軸。
卓死固已久，安得復嚬蹙。
琴中知殺氣，此理反未燭。
陋哉王司徒，避謗私欲戮。
公忠信安在，志操等流俗。
何能起頹綱，此輩真碌碌。
讀鄭公奉使録·其一
作者：周紫芝
朝代：宋

黠虜難交玉帛歡，只因獻納是爭端。
鄭公不請長纓去，有口真堪伐可汗。
讀鄭公奉使録·其二
作者：周紫芝
朝代：宋

諸公有意勒燕然，不道昭陵閉玉關。
却遣氈裘窺漢鼎，拜公遺像獨何顔。
讀陳公葆真宫詩有感而作
作者：周紫芝
朝代：宋

念昔全盛日，天子方祈年。
崆峒擬問道，桂館延列仙。
葆真號上宫，柳色參雲烟。
方池下見底，上映壺中天。
長安二三月，遊女飛朱軿。
蹣跚步金堤，依約遺翠鈿。
芙蕖倚紅粧，弄影秋江邊。
我亦時結客，曵杖相周旋。
不知客中人，有此稀世賢。
臨老誦公詩，撫卷徒惘然。
讀韋莊浣花集戲題二詩·其一
作者：周紫芝
朝代：宋

春風吹縐一池波，付與蛾眉席上歌。
試倩韋郎追正始，風流猶不似元和。
讀韋莊浣花集戲題二詩·其二
作者：周紫芝
朝代：宋

晚唐風月一番新，弄粉調膏點注勻。
誰與花材詩宰相，聘將花蘂作夫人。
讀高帝紀
作者：周紫芝
朝代：宋

始皇坑儒生，秦室遂顛覆。
取冠溺其中，何乃踵前躅。
亭長初秦民，秦事鑒已熟。
事有異取舎，安用自窘束。
方從豐沛豪，起逐中原鹿。
君王自神武，将士豈局促。
當時分漢茅，素行甚汚辱。
屠沽與刀筆，雜然非一族。
叔孫晚見推，韓彭旋烹戮。
一弛復一張，往往如轉軸。
高皇躬獨斷，此理深照燭。
英風渺何之，遺事空簡牘。